Motherfuckin' fashion: Viimeinen ilta Phuketissa\nHuomenna lennetään aikaisin aamulla Bangkokkiin, ja ollaan siellä sitten uusi vuosi, eli kolme yötä.\nMaanantaina palataan takaisin Suomeen. Onpas tää aika mennyt muuten nopeasti - ällistyttävää.\nOon yrittänyt metsästästää vähän tuliaisia, mutten kovinkaan suurella menestyksellä. Ehkäpä sitten Bankkarissa. :P\nHyvät yöt! Ja koittakaahan rauhoittua siellä vaimonhakkaaja-kamelinperseanonyymit.\nAnonymous December 30, 2010 at 5:56 PM\nLaura, tuossa edellisessä postauksessa joku ano kirjotitti että pitää sua ehkä suomen parhaampana bloggaajana, niin minä pidän. Oot kaikkea sitä mitä hyvältä bloggaajalta odotetaan; hienot kuvat, postauksia usein, (JOPA TOISELTA PUOLELTA MAAPALLOA, sitä on arvostettava!!)erilaisia postauksia ja juttuja, ja mikä tärkeintä oot äärettömän mielenkiintoinen kirjottaja! Mitä sitten jos Taavi näyttää 40v tai itkeneeltä tai sun tyyli vaihtuu rokkilaurasta suloiseenlauraan ja siitä "pornolauraan"? NOVOIEI, ei vois ainakaan sanoa että "taas samat jutut" mitä aika monelle muille bloggaajille sanotaan? ISOISOISO kiitos sulle, että jaksat kaikista anoista yms huolimatta kirjottaa ja hymyillä meille lukijoille, jotka malttamattomina odottaa uusi postauksia, arvostan oikeasti! Ei voi ainakaan sanoa että sun vanhemmat häpeää sinua, niinkun joku taas sano, vaan ylpeitä susta ollaan! Hauskaa loppulomaa sulle ja taaville! <3\nmarielmoi December 30, 2010 at 6:19 PM\nMoi Laura ja kiitos ihanasta blogista ! Aloitin tämän lukemisen joskus kesällä ja on kyllä ollut ilo lukea tätä, niin mahtava ja kiinnostava blogi! Hienoa että oot jaksanut postata siellä lomallakin! Älä välitä järjettömistä anoista jotka haukkuu esim taavia hullun näköiseksi tai sitä yhtä lomakuvaasi, he ovat vain kateellisia.. Mutta ei kai mulla muuta, hauskaa loppu lomaa ja kiitos ihanasta blogista ! ps, seurusteletko Taavin kanssa? =D\nAnonymous December 30, 2010 at 6:25 PM\nyhdyn kyllä täysin tuohon ensimmäiseen kommenttiin. siis aivan mahtava blogi! jatka samaan rataan ensi vuosi ;> <3\nAnonymous December 30, 2010 at 6:28 PM\n"Ja koittakaahan rauhoittua siellä vaimonhakkaaja-kamelinperseanonyymit. "\nHahha, huippu :D Hyvä että suhtaudut huumorilla!\nsun blogis on yks parhaista!\nAnonymous December 30, 2010 at 6:46 PM\nYhdyn täysin ensimmäiseen kommenttiin, jatka samaan malliin!\nlaura oot ihana ♥\nSamasama! En muista kuinka pitkään olen blogiasi lueskellut, en kovin kauan kuitenkaan vielä. Mutta sun hieno elämänasenne ja mainio tyylisi on kyllä tullut jo esiin! Ihan taatusti luen jatkossakin ja toivon samalla että nuo vaimonhakkaajat kamelinperseineen poistuu täältä blogisi kommentiboksista.\nNiin ja tosiaan näitä Thaikku-postauksia on ollut tosi kiva seurailla ja vielä näin usein - melkeinpä tuntuu kuin itsekin olisi matkassa mukana ;)\nJatka samaan malliin! Mukavaa UV:ta ja loman jatkoa :)\nAnonymous December 30, 2010 at 7:46 PM\nOnpas huvittavaa katsoa, kuinka monessa blogissa negatiivisten kommenttien määrä kasvaa räjähdysmäisesti, kun bloggaaja on lomalla jossain lämpimässä komean miehen kanssa ja näyttää vielä hyvältä bikineissä! :)) Eli ne jotka kommentoivat negatiivisesti ja väittävät ettei ole kateellisia, ovat maailman suurimpia valehtelijoita :DD\nOikein hyvää loppulomaa!\nira December 30, 2010 at 8:24 PM\nHeippa Laura ! Kuules mistä olet hommannut sen vedenalaisen kameran ? Sellainen olisi kätevä helmikuista matkaani varten :) Kiitos jo etukäteen !!\nAnonymous December 30, 2010 at 8:52 PM\nihan törkeeeen siistejä kuvia! ja sä oot kiistämättä tosi upee tyttö ja kateelliset kommentoijat ei tajua kuinka säälittävältä ne saa itsensä näyttämään. pidä hauskaa!\nHaluan vaan kiittää inspiroivista kuvistas ja törkeen hyvästä asenteesta. Ennen en oo kommentoinut mutta nyt ajattelin kertoa että blogisi on päivän piristys!\nAnonymous December 30, 2010 at 9:39 PM\nTe ootte kyllä upea pari! Kiitos, kun oot jaksanut lähettää lomakuvia, ja mahtavaa Uutta Vuotta Bangkokissa :)\nkarkki December 30, 2010 at 9:46 PM\nSaisinko selvennyksen mikä on vaimohakkaajapaita?\nihan normaalipaitoja lauran mies käyttää mun mielestä, pitääkö sen siellä kuumudessa olla toppatakissa ja lasketteluhaalareissa!\noot kyllä PARAS bloggaaja! jaksat postailla maailman toiselta puolelta ja sulla on hyvä elämän asenne!\nEipä oo häävi toi sun kameras kun jättää punaiset silmät. Ootte muuten aika kyrpiintyneen näköisiä verrattuna alkulomalla otettuihin kuviin.\nannie December 30, 2010 at 10:27 PM\nYhdyn niin kympillä ekaan kommenttiin. Siinä se tiivistyikin. :) Kiitti huippublogista! Ja pakko sanoa että sä sulaudut ihan sairaan hyvin noihin maisemiin :DD\nr-ii December 30, 2010 at 10:42 PM\ntoi eka kommentti on aivan oikiassa! sanoisinko että noilla kusipää anoilla on vissiin aika tylsää.... sulla on ihana ja oman tyylinen blogi just hyvällä tavalla! (y)\nMillaiset asetukset täytyy kamerassa olla et tulee noita kivoja valoviivakuvia?:) ite ku yritän vähänkään pimeässä kuvailla, on tuloksena joko musta kuva tai salamalla valottunut...\nAnonymous December 30, 2010 at 11:32 PM\nHHAhahahah oikeesti en oo ikinä nauranu enempää ku äsken ku luin noita sun parin edellisen postauksen kommentteja. Eikö ihmisillä oo muuta tekemistä ku haukkua muita? Miettikää vähän et mitä puhutte muista:(\nTaavi on hot ja sä oot hot ja ihanaa loppumatkaa!:)\nAnonymous December 31, 2010 at 12:01 AM\nmiten ihmiset täällä "lueskelee" sun blogias ku ei tässä ikinä mitään luettavaa oo:D itseäni kiinnostais tietää enemmään, mitä olet tykännyt thaimaasta, millainen on kulttuuri, millaisia ihmiset ovat, onko siellä jotenkin huomioitu tsunamipäivä, oletko viihtynyt jne jne. se on oikea matkapostaus, nuo bikinikuvat ja taavin kyllästynyt ilme on nähty jo (ei siinä, kiva niitäkin oli katsella..parin postauksen verran). mut nii, kaikista vaan ei oo kirjottajiksi, ehkä tän blogin juttu on sit ne kuvat, jotka on toki hyviä :)\nMaria December 31, 2010 at 12:05 AM\nOon lueskellut blogiasi jo pidemmän aikaa, mut täytyy myöntää etten oo koskaan jättänyt kommenttia! Mut parempi myöhään kuin ei milloinkaan vai miten se menee :)\nBlogisi on ihana, ja todella inspiroiva! Iso KIITOS että teet tätä <3\nOlet aito, iloinen, huumorintajuinen, sulla on loistava asenne, olet kiltti mutta samalla myös voimakas, ihana, todella kaunis, ja vaikka mitä muutakin vielä ...ainakin tällainen kuva blogista on välittynyt vaikken sua muuten tunnekaan! On mahtavaa että tuollaisia ihmisiä kuin sinä on olemassa, ja on myös erityisen mahtavaa että jaat osia elämästäsi ja itsestäsi täällä blogissa, tää innostaa niin paljon ja antaa voimaa uskoa unelmiin jollain tavalla! En osaa kovin hyvin pukea tätä sanoiksi, mut yritin, koska kyllä sä nyt vähintään ansaitset tietää miten paljon vaikutat positiivisesti muihin blogin kautta.\nEn tiiä tuliko miten sekava kommentti, mutta menköön. Varmasti tää oli täynnä kliseitä koko teksti mut tarkoitan joka sanaa.\nKaikkea hyvää sulle ja sun elämään, ja muista että ääliöistä anonyymeistä huolimatta on myös lukijoita jotka arvostaa sun näkemää vaivaa blogin eteen ihan tosissaan.\nKiitos ja näkemiin. <3\nBangkokissa on järkyttävän iso kauppakeskus MBO sieltä löytää kaikkee ihan varmasti\nAnonymous December 31, 2010 at 3:10 AM\n0ioi kiitos että jaksat tehä sieltäkin näitä postauksia! Tulin viime sunnuntaina Phuketista ja ikävä on ehkä kauhein takasin, rakastuin ja aion ihan 100 % varmasti mennä vielä takasin :) Ihana nähä tuttui paikkoi näis kuvissa! Mutta ihanaa loman loppua teille ja hyvää uuttavuotta 2011!\nAnonymous December 31, 2010 at 10:08 AM\nHei Laura. Pakko kommentoida, että olet upea nainen! Kiitos, kun jaksat postailla lomallakin. Hyvää uutta vuotta!\nsc December 31, 2010 at 10:30 AM\nRiina December 31, 2010 at 10:53 AM\noi, tulee ikävä kesää kun katselee näitä sun ulkomaan postauksia!\nRiina December 31, 2010 at 10:54 AM\nAnonymous December 31, 2010 at 11:48 AM\nJUNGCEYLON!!!! Oliskin ollut hauska tuolla törmätä, aivan varmasti olisin tullut moikkaamaan jos olisin sua nähnyt, tulin just eilen kotiin ja tuollahan mä joka ilta pyörin, kai kävitte nightclub famousissa? ruskea oot tosin et ruskeampi kuin mä:)\nAnonymous December 31, 2010 at 12:00 PM\nKauppakeskus Bangkokissa on MBK, ei MBO!\nJa ai sitä miehillekin on jotain muuta päällepantavaa kuin "vaimonhakkaaja" tai toppatakki. Ehkä jotain siltä väliltä. Toi hihaton on vaan niiiiiin mauton! :)\nMii December 31, 2010 at 12:31 PM\nEipä niitä shoppailuja paljon kande muualla siellä tehäkkään kun Bangkokissa. Nyt on Chatuchak myös auki kun on viikonloppu, eiköhän sielt 11 000 (vai montakohan niitä oli..) joukosta jotain irtoo. Plus kaikki muut markkinat ja kauppakeskukset ja ja..No, hyviä shoppailuhetkiä :)!\nIhana blogi <3 Ihana Thaimaa <3 Ihana oot :D\nketuttaa December 31, 2010 at 2:40 PM\nTuntuu et bloggaaminen on ehkä yks vittumaisimmista hommista, varsinkin jos sattuu saamaan yhtään suosiota blogillaan. Teet sitten mitä hyvänsä, teet sen sadan ihmisen mielestä väärin, ja toisen sadan mielestä oikein. Jonkun mielestä oot maailman paskin ja feikein mielistelijä, teennäinen ja "nykyisin tylsä" ja toisten mielestä oot ihan liian ihanin ja parhain idoli, "jatka samaan malliin!"-tyyppi.\nIhan vaan niille typerien kommenttien kommentoijille näpäytykseks vaan, että kantsii vähän ajatella mitä kirjottelee. Blogin kirjottavat ovat kanssa ihan tavallisia ihmisiä joihin voi kadulla törmätä, niinkun lukijatkin siellä ruudun takana.\nOon yksi sun lukijoista toisessa blogissasi (ex nouillerrna, nykyinen harakirilove).\nPystyisitkö mitenkään ottamaan tarkempaa kuvaa tatuoinnistasi tai tatuoinnestasi käsissäsi?\nNimittäin ihan mielettömän hienoja näyttää olevan.\nJa tietty oot aina yhtä kaunis :)


Created on Thursday, 17 April 2014 07:51\nNimensä mukaisesti tulevana syksynä ensi-iltansa saavassa Pohjola-produktiossa tarkastellaan pohjolan kansojen historiaa, luontoa ja mentaliteettia.\nVuosina 2009-2013 teimme neliosaisen SOJIKU-teossarjan, jossa tutkimme Japanin ilmiöitä, estetiikkaa ja mentaliteettiä. Yksi SOJIKU:n huippuhetkistä tiivistyi Turun kulttuuripääkaupunkivuoden suomalais-japanilaisessa illassa, jossa yhdessä japanilaiskollegoidemme kanssa tarkastelimme suomalaisuutta ja japanilaisuutta toistemme silmin.\nMiksi sitten siirryimme Japanista pohjolaan?\nJapanilaisuuden tutkiminen oli erittäin mielenkiintoinen matka. Kuitenkin sen aikana heräsi kysymys, mikä on MEIDÄN historiamme, mistä kansoista itse polveudumme ja mitkä ovat oman luontomme ja mentaliteettimme erityispiirteet. Jos näemme japanilaiset mm. tarkkoina, järjestelmällisinä ja yhteisöllisinä, niin millaisina näemme omat kansamme? Mistä ja kuinka kaukaa menneisyydestä jotkin ominaispiirteemme juontavat juurensa; mihin historiassamme ne ankkuroituvat?\nEmme halunneet rajata seuraavan produktion teemaa pelkästään suomalaisuuteen, vaan möyhimme laajemmin koko pohjolaa; valtion rajoilla tiukasti määriteltyjen alueiden sijaan kiinnostuksemme kohteena ovat yleisemmin pohjolan kansat, monipuolinen vaihteleva luonto ja pohjoisen mentaliteetin näkyvimmät yleispiirteet.\nOnko olemassa ja määriteltävissä erityinen Pohjoinen mentaliteetti? Väitämme että on. Ja juurikin tuo edellinen teosmatka Japaniin antoi tähän peiliä ja perspektiiviä; kun katsoo ensin riittävän kauas ja näkee tarpeeksi erilaista ja omasta poikkeavaa, oma identiteetti peilaantuu esiin ja myös oman alueen ilmiöt kirkastuvat.\nProduktiomme ei ole pelkästään katse historiaan, vaan tutkimme, miten jotkin meneen ajan ilmiöt ja innovaatiot ovat jääneet elämään ja näkyvät ja vaikuttavat nykypäivässämme. Muunmuassa viikinkien jälki on hyvin mielenkiintoinen, ja tätä tullaan avaamaan myös alustusten avulla.\nTämän kevään ja kesän aikan tulemme täällä blogissa avaamaan tarkemmin Pohjolan teemoja. Esittelemme kevään aikana myös koko taiteellisen työryhmän ja mahtavat yhteistyökumppanimme.


Palveluneuvoja - Lead Henkilöstöratkaisut Oy - Tampere - Avointyopaikka.fi\nLEAD hakee Elisalle Palveluneuvojia Tampereelle.Työvuoroja voidaan järjestellä joustavasti, joten tehtävä sopii erinomaisesti vaikkapa opintojen oheen.\nSinulla on jo kokemusta asiakaspalvelu-/myyntityöstä tai ihmisten parista toimimisesta.\nOlet utelias ja kiinnostunut oppimaan uusia juttuja. Plussaa on, jos olet kiinnostunut digitaalisten palvelujen käyttämisestä.\nPärjäät asiakastyössä suomen ja englannin kielellä. Ruotsista plussaa!\nTyö alkaa 12.10.2020 tai myöhemmin.\nVoit hakea tehtävään näppärästi osoitteessa lead.fi 1.10.2020 mennessä.\nYhteystiedot LEAD/Minna Vornila, minna.vornila@lead.fi / 050 336 8498\nja LEAD/Laura Vesa, laura.vesa@lead.fi / 040 743 3717\nPalkkaus ICT-tes(11,82€/h), kielilisä, kannusteet\nTyö alkaa 12.10.2020, tai myöhemmin\nHakulomakkeen WWW-osoite http://www.lead.fi\nA-Katsastus Oy – Oulainen\nHenkilöstöpartneri Vertico Oy – Hyvinkää


Jarmo Saari Republic Jazzliiton kiertueella 45 Specialissa 8. toukokuuta - Elojazz 2021\nJarmo Saari Republic Jazzliiton kiertueella 45 Specialissa 8. toukokuuta\nJazz 20 ry ja Oulun Musiikkijuhlat rs tuottavat yhdessä Suomen Jazzliiton kiertuekonsertteja Ouluun. Toukokuussa 45 Specialiin saapuu Jarmo Saari Republic, joka pohjaa Jarmo Saari Solu -sooloprojektiin jalostaen sen kokeellisia, lyyrisiä ja hypnoottisia sävyjä.\nYli 30 maassa ja yli sadalla albumilla esiintyneen muusikko, säveltäjä ja tuottaja Jarmo Saaren haaveissa oli yli kymmenen vuoden ajan mahdottomalta kuulostava kolmesta rumpalista koostuva kokoonpano. Sen ensiesiintyminen kuultiin marraskuussa 2013 Tampere Jazz Happeningissa. Kvartetin voima piilee monipuolisissa muusikoissa, dynaamisessa vuorovaikutuksessa ja persoonallisessa instrumentaatiossa. Yhtyeen jäsenet ovat toimineet poikkeuksellisen laaja-alaisesti Suomen musiikkikentällä jo kahden vuosikymmenen ajan.\nJarmo Saari on yksi sukupolvensa omaleimaisimpia kitaristeja. Hän on toteuttanut musiikillisia visioitaan sekä sooloproduktiossaan että yhtyeissään kuten Trubamolli, Filmtet, ZetaBoo ja XL. Hän on tunnettu visuaalisesta sävellystyylistään sekä kitaralla, ihmisäänellä ja erilaisilla harvinaisemmilla instrumenteilla, kuten thereminillä, barokkisellolla, pasuunalla ja lasiharpulla luoduista monikerroksellisista kollaaseista. Saari on tehnyt yhteistyötä muusikkona ja säveltäjänä mm. Jukka Perkon, Tero Saarinen Companyn, Anna-Mari Kähärän, Trilok Gurtun, Tapiolan kuoron, Pekka Kuusiston, Nils Landgrenin, Emma Salokosken, Felix Zengerin, Meta4 -jousikvartetin, UMO Jazz Orchestran, Mika Kaurismäen, Pepe Deluxen ja Tuomari Nurmion kanssa. Saarelle myönnettiin Suomi-palkinto vuonna 2012 taiteellisesta toiminnasta.\nKokoonpanon rumpalit, Sami Kuoppamäki, Olavi Louhivuori ja Abdissa ”Mamba” Assefa, tunnetaan muun muassa yhtyeistä Kingston Wall, Oddarrang, Giant Robot, Kimmo Pohjonen, Fat Beat Sound System, Ilmiliekki, Tomasz Stanko, Nuspirit Helsinki, Tuomo, Anssi Tikanmäen Filmiorkesteri sekä Von Hertzen Brothers.\nJarmo Saari Republic julkaisee debyyttialbuminsa Jazzliiton kiertueelle. Levyn vierailijoina kuullaan muun muassa Sam Huber, Tommy Lindgren ja Rolling Stonesin saksofonisti Tim Ries. Kiertuetoiminta on Suomen Jazzliiton keskeisin ja laajin toimintamuoto.\nIlman toimituskuluja Valveen lippumyymälästä sekä Oulu10 -palvelupisteistä.


Näiden sydänten myötä\nToivotan kaikille lukijoilleni Oikein Hyvää Joulua ja Onnellista Vuotta 2008!\nVoin mainiosti laittaa kalenteriin joitain joululahjoiksi meneviä juttuja. Nämä tossut saa äitini. Pesukonehuovutetut easy-langasta neulotut tohvellit ovat saaneet hieman piristystä neulahuovuttelusta. Käytin siihen Huopanen-lankaa, koska siitä oli helppo tehdä tuommoista nauhakoristetta.\nLähettänyt Marle klo 11.45 Ei kommentteja:\nTänään, kun päivitys tulee näin myöhään, voikin laittaa näytille iltatee mukeja. Kuva on surkea, taitaa akut olla heikossa kunnossa, kuten minäkin rankan työpäivän jälkeen.\nLähettänyt Marle klo 19.42 Ei kommentteja:\nLähettänyt Marle klo 10.48 Ei kommentteja:\nKymmenen päivää enää ja on jo aatto! Missä on lumet? Minä tarvitsen hieman lunta, jotta pääsisi joulufiiliksiin! Hm. ja tämä työhuone pitäisi siivota kaikista kankaista ja langoista ennen kuin tytär saapuu. Muuten hän saa slaagin, tämähän on hänen entinen huone ja nyt minun käytössä muuttunut käsityökamariksi.\nTämän päivän luukusta kurkistaa eläimiä, niissä on hieman väriäkin.\nKissa, kettu ja koiranpentu sulassa sovussa. Kaikki ovat nauttineet kilon jyviä ja sillä he pärjäävät loppuelämänsä. Takkina kaikilla pellavaa. Kissan naaman kuviot tehty käsin puuvillalangalla, ketun koneella ja pennun neulahuovuttamalla.\nLähettänyt Marle klo 11.14 Ei kommentteja:\nLähettänyt Marle klo 0.09 Ei kommentteja:\nNäin aurinkoisena päivänä on oikein esitellä harmahtavaa villasukkaa! Harmaana päivänä se saisi kaiken tuntumaan vielä harmaanmalta.\nLankana on se jokin, missä on jojobaa ja aloeveraa. Mukava lanka neuloa, pehmoisen tuntuista käsille ja tietenkin myöhemmin myös jaloille.\nLähettänyt Marle klo 11.37 Ei kommentteja:\nVaihdoin tämän sivupohjan hieman ajankohtaan sopivammaksi ja aloitan joulukalenterin pidon. Jokaiselle päivälle minun pitää nyt tästä päivästä lähtien laittaa jokin kuva jostain käsityöstä. Jos minulla ei kertakaikkiaan ole mitään uutta valmista, olen pitkällisten neuvottelujen jälkeen antanut itselleni luvan laittaa kuvan jostain mieleisestä jouluun liittyvästä esineestä. Ja pieni tarina kuvan alle josta selviää mistä on kysymys. Siis aloitetaan!\nNiiltä kädentaidonmessuilta ostin teetee-alpakkalankaa ja mukaan tuli ohje rannekkeista joissa ristiin meneviä silmukoita. Kuten tavallista, en onnistunut ohjeen mukaan saamaan lainkaan samannäköistä jälkeä kuin messuilla näkemäni ranneke oli. Purin sotkun pois ja tein miten parhaaksi näin ja tämmöiset syntyivät. Täytyy sanoa suoraan, että neulominen oli yhtä tuskaa, silmukat putoilivat ja katosivat ties minne ja apupuikkokin katosi muutaman kerran. Kidutuksesta huolimatta tai juuri sen vuoksi rannekkeet ovat mieluisat, ihanan pehmeät ja kauniit.\nMinulta on ompelukoneen parsintapaininjalka kadonnut. Raivostuttaa, kun tarvitsisin sitä juuri nyt. Luulen, että se on tahallaan mennyt jonnekin piiloon, kun on kuullut huhuja siitä, että saatan ostaa uuden koneen ja vanha menisi kaikkine osineen vaihdossa. Ehkä se ei halua muuttaa meiltä mihinkään, on kai kiintynyt tuohon koneen pieneen tarvikelaatikkoon, jossa se on lähes koko ikänsä saanut makoilla rauhassa. En millään jaksa alkaa etsimään mokomaa kapinetta, etenkään, kun mies sanoi, että on ehkä nähnyt sen jossain oudossa paikassa. Kuvittelin, että täällä työhuoneessahan se ilman muuta on. Onko joltain muulta kadonnut tuo samainen kapine ja mistähän se sitten löytyi? Niillä saattaa olla taipumus mennä tiettyihin paikkoihin, jotka ovat minulle täysin hämärän peitossa. En ymmärrä niiden elämää ollenkaan.\nLähettänyt Marle klo 14.21 Ei kommentteja:\nLähettänyt Marle klo 12.28 Ei kommentteja:


Helsingin kaupunki » Kulttuuri ja vapaa-aika\nLiikunta tekee hyvää ja parantaa kaikkien elämänlaatua ja toimintakykyä! Tarjoamme mm. uimahalleja, urheilukenttiä, liikuntakursseja ja venesatamia.\nHengailua, kesäkivaa, tekemistä, ideoita, vaikuttamismahdollisuuksia, tukea ja apua - Helsinki tarjoaa nuorille paljon mahdollisuuksia maksutta.\nOletko aikeissa toteuttaa taide-, kulttuuri- tai kaupunkitapahtuman? Tarvitseeko liikuntaseurasi starttirahaa?


Tervetuloa korkeakoulukirjastoon, uudet ja jatkavat opiskelijat! - Lahden ammattikorkeakoulu\nLahden ammattikorkeakoulu > Ajankohtaista > Tervetuloa korkeakoulukirjastoon, uudet ja jatkavat opiskelijat!\nTervetuloa korkeakoulukirjastoon, uudet ja jatkavat opiskelijat!\n11.1.2017 9:05 | Uutinen\nLahden korkeakoulukirjasto palvelee opiskelijoita niin kampuksilla kuin verkossa. Meiltä löydät painettujen ja digitaalisten kirjojen ja lehtien lisäksi asiantuntija-apua tiedonhankintaan sekä erilaisia opiskelu- ja työskentelytiloja. Kirjaston toimipisteissä on työasemia yksin tai ryhmässä työskentelyyn sekä sohvaryhmiä rennompaan ajatustyöhön.\nFellmanniCampukselta löydät myös mm. lainattavia läppäreitä ja opinnäytetyövaiheeseen soveltuvan hiljaisen työskentelyn 24/7 -tilan.\nPalveluiden käyttöön tarvitset kirjastokortin, jonka saat nettilomakkeella. Kortin voit noutaa jo seuraavana arkipäivänä mistä tahansa korkeakoulukirjaston toimipaikasta; saat kortin näyttämällä kuvallisen henkilöllisyystodistuksen.\nOsoitteesta masto.finna.fi löydät kaikki korkeakoulukirjaston painetut ja verkossa luettavat aineistot, maksuttomat uusinta- ja varauspalvelut sekä myös kattavan tiedonhankinnan työkalupakin, ResearchKit-sivuston. Masto-Finnaan voit kirjautua kirjastokortilla tai korkeakoulun tunnuksilla. Lahden ammattikorkeakoulun opiskelijan kannattaa käyttää korkeakoulun tunnuksia (HAKA login), jolloin LAMKissa käytössä olevat digitaaliset aineistot saa käyttöön myös etänä.\nKirjaston palveluista ja kuulumisista pysyt kärryillä seuraamalla kotisivujamme, toki tavoitat meidät myös Facebookista ja Twitteristä.\nOnnea opintoihin ja kipin kapin kirjastoon!


Terveydestään huolissaan ollut maajussi-Antti-Jussi sai hyviä uutisia: "Mies on paremmassa kunnossa" - MTVuutiset.fi\nTerveydestään huolissaan ollut maajussi-Antti-Jussi sai hyviä uutisia: "Mies on paremmassa kunnossa"\nKahdeksan uutta maajussia etsii taas rakkautta\nJulkaistu 14.04.2019 20:03\nTerveytensä kanssa kamppailleella maajussi-Antti-Jussilla diagnosoitiin astma.\nMaajussille morsian -ohjelmassa tutustuttiin sen yhdennellätoista kaudella maajussi-Antti-Jussiin, joka ihastutti suomalaisia televisiokatsojia rehdillä sekä vaatimattomalla olemuksellaan. Antti-Jussi päätyi valitsemaan ohjelman päätteeksi rinnalleen morsianehdokkaistaan Elinan, mutta kaksikon rakkaustarina ei ottanut tuulta siipiensä alle.\nSyksyllä 2018 sinkkuna elellyt Antti-Jussi kertoi olevansa huolissaan terveydestään. Pitkään jatkuneet lihas- ja nivelkivut vaikeuttivat maajussin jokapäiväistä elämää ja Antti-Jussi pelkäsi kyseessä olevan jotain vakavampaa. Nyt mies kertoo MTV Uutisille syyn kipuihin ja sairasteluun vihdoin selvinneen.\n– Astma oli se pääsyy, joka veti niin voimattomaksi. Kun ei happi kulkenut, niin se vaikutti kaikkeen muuhunkin. Kun sai kunnollisen astmalääkityksen, niin rupesi nämä säryt ja muut katoamaan sitten samalla.\n– Mies on vähän paremmassa kunnossa, painoa on lähtenyt ja tullut punttisalilla käytyä, Antti-Jussi iloitsee.\nAntti-Jussi kertoo tiputtaneensa jopa parikymmentä kiloa painoa pois. Liikunta ja itsestä huolta pitäminen on alkanut maistua jälleen ja työtkin sujuvat paremmin kuin pitkään aikaan.\nLUE MYÖS: Nyt voit ilmoittautua kohtaamaan elämäsi rakkauden!\nMaajussin mukaan mahdollisuus kunnolliselle lääkitykselle olisi ollut jo vuonna 2015, jolloin hän juoksi lääkärillä samojen oireiden takia. Vaikka astma-arvot olivat täyttyneet tuolloin jo lääkärin sanojen mukaan kirkkaasti, astmaa ei syystä tai toisesta kuitenkaan todettu.\n– Olisihan ne lääkkeet ollu kiva silloin jo saada, niin ei olisi tarvinnut kärvistellä, että mikä on kun välillä jaksaa ja välillä on aivan rikki. Tavallaan nousukautta seurasi aina pahempi laskukausi. Selvisi se nyt sitten viimein.\nTerveytensä ja kuntonsa tähden Antti-Jussi ei ole jaksanut juuri deittailurintamalla viihtyä. Maajussi kertoo kuitenkin, että kiinnostusta moiseen löytyisi kyllä.\n– Pitäisi löytää semmoinen yksilö, joka saisi taas niin sukat pyörimään jalassa, että saa täältä lähtemään liikkeelle.\nAntti-Jussi myöntää, ettei hän pistäisi pahakseen vaikka naiset häntä lähestyisivätkin.\n– Se on suorastaan toivottavaa, mutta varoituksen sana naisille, että sitten tarvitsee kyllä sietääkin meikäläistä. Mutta jos joku kokee sen sydämen asiakseen, niin siitä vaan tulkoon koittamaan onneaan. Aina saa käydä kimppuun, en sitä pahakseni pistä, Antti-Jussi nauraa.\nMaajussille morsian Maajussi-Antti-Jussi TV-ohjelmat


Kansankynttilä liekeissä: Salarakas asialla, kuraa ennen kuuraa\nSalarakas asialla, kuraa ennen kuuraa\nKansankynttilän työhyvinvointi koki hienoisen notkahduksen. Ylimääräiset pomput sydänalassa kutittelivat aisteja jo pitkin lukukautta, mutta varsinaisen mammuttimuljahduksen pumppuparka koki kun kansankynttilän salarakas, kaikkien opettajainhuonekeskustelujen kestoinhokki Wilma suolsi sellaisen ryöpyn kuravettä liekkeihin, ettei moista ole konsanaan nähty.\nPakko tunnustaa, että liekki alkoi lepattaa ja mieli maatua.\nVaikka syytönhän se Wilma on, sanat pantu suuhun ihan muiden toimesta. Ei ole Wilmasta kiinni viestin laatu, saati sen tapana sylkeä silmille sivutolkulla pottuilua, jopa herjoja. Mutta siinä se seisoi, rakentavan ja myönteisen yhteydenoton täydellinen vastakohta, lopussa voi hyvin -toivotukset. Oli muuten ensi kerta, kun työn vuoksi piti pisaroita valuttaa pitkin kylkiä.\nPakko tunnustaa, ihan ihminen se on opettajakin ja tässä kohtaa tunteet tulivat ennen tolkkua. Sokki, itku, suuttumus ja lopulta järkikin.\nJa järjen päästyä ääneen kansankynttilä päätyikin siihen lopputulokseen, ettei syliin oksennettu paha olo vältämättä tarkoita sitä, että juuri tässä sylissä asuu pahoinvoinnin ainoa lähde. Satuinpa vain sopivasti kohdalle, "muiden elämään sekaantuja, joka ei oikeasti tiedä tästä lapsesta yhtään mitään." No nyt tiedän enemmän.\nKansankynttilä jäi illan hämärtyessä pohtimaan, missä menevätkään hyvän maun, oikeusturvan ja virkavelvollisuuden rajat? Ja päätyi aika ripeästi siihen, että suotta tuota on enempiä pohtia, tolkkuhan siinä muuten menee.\nNiinpä Kansankynttilä kiitti palautteesta ja toivotti Wilman suuhun sanoja laittaneet jälleen erittäin tervetulleeksi tapaamaan. Milloin vain, yksin kaksin tai vaikka kolmin.\nLähettänyt Mari klo torstaina, lokakuuta 10, 2013\n- Virpi - 13. lokakuuta 2013 klo 18.03\nNäinhän se joskus käy. Kaikesta huolimatta mukavaa syksyn jatkoa :)\nLehmät ja kannibaalit


Salpaperinne - 10-vuotisjuhla\nSalpalinjan perinneyhdistyksen 10-vuotisjuhla\nPerinneyhdistys juhli merkkipäiväänsä Luumäellä Taavetin linnoituksessa 18.8.2012. Täysi katsomo kauniissa jopa kuumassa, säässä antoi hienot mutta dramaattiset puitteet juhlalle.\nTilaisuuden ollessa juuri alkamassa sai katsomossa ollut 92-vuotias kolmen sodan veteraani lentomestari Aimo Vahvelainen sairaskohtauksen, johon hän menehtyi huolimatta muitten katsojien ensiavusta ja ammattiavun saamisesta nopeasti paikalle. Juhlan alkuun lisättiin hiljainen hetki ja Pohjois-Kymen Sotilaspoikakuoro esitti, kuten sankarivainajille tässä maassa on ollut tapana Suomalaisen rukouksen. Sotaveteraanin lähtö olisi tuskin voinut olla arvokkaampi.\nYhdistyksen puheenjohtaja eversti Arto Mikkonen käsitteli avauspuheessaan kahta keskeistä tavoitetta perinneyhdistykselle. Tavoitteista ensimmäinen, esitys Salpalinjan saamisesta yhdeksi Unescon maailmanperintökohteeksi, hän piti haasteellisena. Helpompaa, puheenjohtajan mielestä, on saada Etelä-Karjalan sotaveteraanipiirin esitys Salpalinjasta Suomen itsenäisyyden monumentti toteutumaan Itsenäisyyden juhlavuonna 2017.\nJuhlapuheen tilaisuudessa piti museonjohtaja, filosofian tohtori Janne Gallen-Kallela-Siren. Vapaasti pidetty modernilla tavalla isänmaallinen puhe antoi meille kaikille ajattelemisen aihetta. Puhuja korosti kulttuurin merkitystä maanpuolustustahdolle. ”Maa, jolla on vahva kulttuuri, pystyy rakentamaan itselleen salpoja.”\nEnsiesityksenä nähtiin juhlassa paikallisen kulttuuripalvelu Kaiun esittämä ja yhdistyksen hallituksen jäsenen Hilkka Suoanttilan kirjoittama kuvaelma ”Salpalinjaa rakentamassa”. Viihteellisen esityksen tekstiin, musiikin lomaan, oli pystytty sijoittamaan uskomattoman paljon tietoa Salpalinjasta ja sen rakentajista. Toivoa sopii, että esitykselle löytyy muitakin näyttämöitä. Salpalinjan vaikutusalueen koulut etelästä pohjoiseen voisivat myös olla kohteina.\nTilaisuudessa kutsuttiin perinneyhdistyksen ensimmäinen puheenjohtaja kenraaliluutnantti Heikki Koskelo yhdistyksen ensimmäiseksi kunniajäseneksi.\nSalparakentajan ansiomitalilla palkittiin Jari Heinonen, Hannu Ilves, Kyösti Kotonen, John Lagerstedt, Jukka Pasanen ja Raimo Sillanpää.\nJuhlavasta musiikista vastasivat Pohjois-Kymen Sotilaspoikakuoro ja orkesteri johtajinaan Jorma Susi, kuoro ja Arvo Saaristo, orkesteri. Tervehdykset juhlivalle yhdistykselle toivat Museovirastosta Mikko Härö ja Itäsuomen-Sotilasläänin esikuntapäällikkö eversti Teppo Lahti.\nTilaisuuden Taavetissa päätyttyä yhdistys juhlavieraineen siirtyi Lusikkovuoren luolaan tunnelmalliselle luolapäivälliselle.\nLISÄÄ KUVIA 10-VUOTISJUHLASTA\nKuvat: Heikki Järvinen ja Jussi Lukkari\nPerinneyhdistyksen hallituksen jäsenet, jotka kantoivat päävastuun juhlasta\nKunniajäsemme haastattelee Ruotsin puolustusasiamiestä\nvieressä tämän isäntänä toiminut Heikki Järvinen\n"Täällä sitä lapsena leikittiin"


Ranking - Laaksolahden Sulkapallo\nRanking-kilpailut ovat seuramme sisäinen epävirallinen kilpailusarja, johon saavat osallistua kaikki seuramme jäsenet iästään ja taitotasostaan riippumatta.\nRanking-kilpailut ovat oiva tapa tutustua kilpailemiseen ja uusiin pelikavereihin rennossa ja kannustavassa ilmapiirissä, kuitenkin sopivalla vakavuudella. Pelaajat voivat ilmoittautua oman tasoisiinsa sarjoihin, ja pelit pelataan pool-muotoisesti, eli jokainen saa pelata useamman pelin omantasoisiaan vastuksia vastaan menestyksestä riippumatta.\nKaikkien Ranking-kilpailujen sarjavoittajat (1. & 2.) palkitaan mitalein ja tavarapalkinnoin. Kaikki osallistujat pisteytetään menestyksen ja osallistumisaktiivisuuden mukaan, eli jo aktiivisella osallistumisella nousee ranking-listalla ylöspäin.\nPelaajien kannatusjoukot ovat myös lämpimästi tervetulleita seuraamaan pelejä ja kannustamaan!\nRanking-kilpailuja uudistettiin kaudelle 2016–2017, jotta sarjoista saatiin entistä tasaisempia ja palkinnot jakaantuisivat entistä useammille pelaajille. Uudet sarjat ovat seuraavat:\nStartti (Starttikilparyhmä, nuoret harraste- ja alkeispelaajat)\nJunnu (Talenttiryhmä, nuoret harrastepelaajat)\nKilpa-B (Kilpajuniorit, C-B luokan kilparyhmät, aikuispelaajat)\nKilpa-A (A-luokan pelaajat, aikuispelaajat)\nNeluri (kaikille sarjoille järjestetään erikseen nelinpelikilpailut)\nOhjeita ilmoittautumiseen ja lisätiedot:\nValmentajat osaavat auttaa, mikäli et itse tiedä mihin sarjaan sinun kannattaisi osallistua. Halutessasi voit myös osallistua yhtä sarjatasoa korkeammalle pelaamaan, osallistua voi kuitenkin vain yhteen sarjaan per kilpailu. Seuran valmennuksen ulkopuolelta tulevat pelaajat saavat osallistua sarjoihin: Kilpa-B sekä Kilpa-A. Ilmoittautumislistalta näet aina mitkä sarjat pelataan tulevassa kilpailussa.\nIlmoittautuminen tapahtuu kirjoittamalla oman nimensä LaSuPa:n ilmoitustaululla olevaan ilmoittautumislistaan. Ilmoitustaulu sijaitsee sulkapallokentille vievän oven vieressä Laaksolahden Tenniskeskuksessa.\nOsallistumismaksu: 10€/sarja/henkilö. Osallistumismaksut laskutetaan kevätkauden lopussa osallistumiskertojen mukaisesti. Lasku lähetetään sähköpostitse. Ilmoittautuminen on sitova, peruminen tulee ilmoittaa viimeistään vuorokautta ennen pelipäivää, muutoin osallistumismaksu laskutetaan normaalisti.\nMitä huomioida kisapäivänä:\nPaikalle on hyvä saapua noin 30min ennen omien pelien alkamista, jotta itsenäiselle lämmittelylle ja järjestäjän ohjeistukselle jää riittävästi aikaa. Mukaan voi varata hieman evästä, jos omien pelien välillä sattuu olemaan taukoa, tai jos haluaa jäädä katsomaan muiden pelejä omien jälkeen. Rahaa ei tarvitse varata mukaan.\nKilpailuissa noudatetaan aina herrasmies-periaatetta, eli pelitilanteissa ja sen ulkopuolella tulee käyttäytyä muita pelaajia kohtaan kannustavasti ja kunnioittaen.\nOsallistumismaksu ei sisällä uusia aitoja sulkapalloja, eli pelaajat jotka haluavat pelata uusilla sulilla, vastaavat omista palloistaan.\nSeuraava ranking: 04.02.2017. Pelattavat sarjat: Startti ja Junnu\nLähdepurontie 1, 02720 Espoo, Finland


Paleokalenterin 9. luukku | PALEOKEITTIÖ\nPaleo on suunnittelua.\nHetkinen, enkö juuri kertonut, kuinka paleo on vapaus ja jo muutamaa päivää myöhemmin puhun suunnittelusta?! Juuri näin. Paleo parhaimmillaan on vapautta, mutta jotta vapauden saavuttaa, niin vaatii se alkuun hieman opettelua. Ja suunnittelua. Suunnittelu helpottaa harjoittelua ja sujuvoittaa arkea. Sitä paitsi, hyvin suunniteltu on puoliksi tehty! Myös silloin, kun paleo on jo painunut luihin ja ytimiin.\nMiksi miettiä ja suunnitella syömisiä hieman etukäteen? Siksi, että suunnittelemalla minimoit yllätyksiä. Ja yllätykset ovat niitä, jotka johtavat helposti polulta poikkeamiseen. Satunnainen poikkeaminen ei tervettä ihmistä heilauta, mutta poikkeamisistakin tulee helposti enemmän sääntö kuin poikkeus. Ja se poikkeaminen tapahtuu kerta kerran jälkeen aina vaan helpommin. Oletko huomannut?\nPlanning is bringing the future into the present so that you can do something about it now. ~Alain Lakein\nMillaisia asioita syömisen suhteen voi ja kannattaa suunnitella? No mitä syöt, milloin syöt, koska laitat ruokaa ja mistä laitat tai hankit ruokasi. Onko elämässä poikkeustilanteita? Kuinka niissä toimit syömisten osalta? Millaisia vaihtoehtoja on tarjolla; sopivaa sapuskaa, ei niin sopivaa sapuskaa, omia eväitä tai ennakkon ”tilattua” tai syötyä ruokaa. Myös ruokaostokset kannattaa suunnitella etukäteen ja kirjata kauppalappuun. Ja huolehtia myös siitä, että jos jääkaappi sattuu olemaan tyhjä, niin jostain komeron uumenista löytyy aina jotain, josta nyhjästä.\nSuunnitteleminen vaatii vähän aikaaa ja vaivaa, mutta suunnitelman noudattaminen on helppoa. Täytyy vaan pysyä suunnitelmassa ;)\nMillaisia asioita sinä suunnittelet ruokailun suhteen? Suunnitteletko mitään vai toimitko vain vaiston varassa?\nTiistai tarkoittaa sitä, että syvällä arjessa eletään. Ja useimmille se taitaa tarkoittaa myös jotain helppoa ja nopeaa arkiruokaa. Onneksi nopeasta ja arkisesta saa helposti myös maistuvaa ja maukasta.\nPorkkana ja fenkoli ovat oiva makupari! Eikä kypsentäminenkään kauan kestä. Pilkkominen taitaa olla tämän lisukkeen vaativin vaihe. Kasvikset hetkeksi pannulle kypsymään, hieman mausteita perään ja ruoka, tai ainakin puoliruokaa on valmista. Bon appetit! Toivottaa emäntä tuulisten talvisateiden keskeltä =)\nP.S. Jos haluat oman Paleo Princess -piposi piristämään pimeitä ja sateisia pilvipäiviä, niin klik klik kohti Paleokauppaa!\nEdellinen artikkeliPaleokalenterin 8. luukku\nSeuraava artikkeliPaleokalenterin 10. luukku


polttoainehinnat - Ilta-Sanomat\nÖljyn maailmanmarkkinahinta on laskenut noin puoleen viime kesästä. Miksei polttoainehinnoissa näy vastaavaa laskua? Lue lisää ›\nKesäkuussa liikenneministerin salkun kantaakseen ottanut Paula Risikko (kok.) on ilmaissut kielteisen kantansa edeltäjiensä ajamaan autoverotuksen uudistamiseen. Lue lisää ›\nTärkeimpien liikennepolttoaineiden verotusta kiristettiin vuodenvaihteessa, mutta hinnannousu mittareilla näyttäisi silti taittuneen. Lue lisää ›\nSuomessa on julkaistu joulukuun liikennepolttoaineiden keskihinnat. Lue lisää ›\nAutoilun verotus säilyy Suomessa korkeana ainakin lähivuodet. Lue lisää ›\nÖljyala: dieselin käyttövoimavero pois – sähköauton autoveroa nostettava\nÖljyalan mielestä hyvin toimivassa liikenteen veromallissa käyttövoimaverot poistettaisiin. Lue lisää ›\nÖljyalan Keskusliitto katsoo, että kuluttajia vedetään nenästä biokaasun markkinoinnissa. Lue lisää ›\nHuomenna jonotetaan bensiiniä puoli-ilmaiseksi – 0,963 euroa litra!\nKotimainen kaasuyhtiö Gasum Oy myy bensiini- ja dieselpolttoaineita biokaasun hinnalla lauantaina 30.11. Lue lisää ›\nYLE: Tankkaa nyt, bensiinin hinta voi pian pompsahtaa!\nBensiini hinnassa on lähes kymmenen sentin hinnankorotuspaine. Lue lisää ›\nTänä vuonna autoilun polttoainekulut kääntyivät selvään nousuun edellisvuosista. Katso, miten paljon enemmän maksoivat dieselkuskin ajelut? Entä miten kävi bensa-autoilijan? Lue lisää ›


Foxy Fur Viilennysalusta - Värit Camo ja Lila | DreamPetStore\nhttps://dreampetstore.com/lemmikkisuomi-foxy-fur-viilennysalusta-varit-camo-ja-lila 65065 Foxy Fur Viilennysalusta - Värit Camo ja Lila https://dreampetstore.com/media/catalog/product/F/o/Foxy-Fur-Viilennysalusta-camo-lila.jpg 9.90 EUR InStock /Koirat /Koirat/Ulkoilu /Koirat/Koti ja matkustaminen/Pedit ja makuualustat /Koirat/Ulkoilu/Viilentävät tuotteet Alusta, joka viilenee itsestään lemmikin käydessä sen päälle makaamaan! Koot: Pieni 30 x 40 cm Keskikokoinen 50 x 65 cm Suuri 81 x 96 cm Lue lisää alapuolen Lisätiedot -kentästä Foxy Fur Viilennysalusta ei vaadi esivalmisteluja, kuten kastelua tai pakastamista ennen käyttöä. Viilennysalusta aktivoituu ja viilenee koiran kehon painon alla koiran asettuessa sen päälle makaamaan. Jäähdyttävänä elementtinä toimii elintarviketeollisuudessa käytetty myrkytön geeli (karboksimetyyliselluloosa). Alusta voi parhaimmillaan tarjota viilennystä jopa useiden tuntien ajan riippuen ympäristön ja päällä makaavan lemmikin lämpötilasta. Alusta "nollataan" pitämällä n. 30-60 minuutin tauko sen käytöstä. Foxy Fur -viilennysalusta on helppo sijoittaa koiran makuupaikalle tai esim. kuljetushäkkiin niin autossa kuin näyttely- ja kilpailupaikallakin. Alusta ei kastele koiran turkkia. Vedenpitävä pintamateriaali varmistaa toimivuuden hyvin myös ulkona. Helppo pyyhkäistä puhtaaksi kostealla liinalla. Alustan pinta on napakkaa oxford-kangasta. Koot: Pieni 30 x 40 cm Keskikokoinen 50 x 65 cm Suuri 81 x 96 cm HUOM! Toimintatapansa vuoksi Foxy Fur -viilennysalustan ominaisuudet saattavat heikentyä varastoitaessa. Suosittelemme varastointia (esim. säilytys talven yli) suorana lappeellaan (älä taita) tai ripustettuna roikkumaan siten, ettei alustaan kohdistu painetta / painoa, joka aktivoi alustan viilennyksen. 9.90 2019-05-22\nValitse... Foxy Fur Viilennysalusta - Camo - Pieni 9,90 € Foxy Fur Viilennysalusta - Camo - Keskikokoinen 19,90 € Foxy Fur Viilennysalusta - Camo - Suuri 39,90 € Foxy Fur Viilennysalusta - Lila - Pieni 9,90 € Foxy Fur Viilennysalusta - Lila - Keskikoinen 19,90 € Foxy Fur Viilennysalusta - Lila - Suuri 39,90 €\nAivan mahtava. Hyvin mahtuu meidän leonberginkoirakin tuohon isoimpaan kokoon makaamaan. Käytämme sitä kesällä autossa, näyttelyreissuilla sekä kotona helteellä. (Lähettänyt arjahelli 12. kesäkuuta 2019)\nOlet arvostelemassa tuotteen: Foxy Fur Viilennysalusta - Värit Camo ja Lila


Katrillin käsityömaailma: Lisää kuvia nukkekodeista\nHuvimajassa iltapäiväteellä pieni nalle.\nTämä pieni nukketalo on ostettu Oulusta erään liikkeen loppuunmyynnistä. Talo oli niin suloinen, etten voinut jättää sitä kauppaan ja hintakin oli edullinen. Tyttäreni on nimennyt talon Pinkiksi Onnelaksi. Kuvassa Onnelassa on lastenhuone. Alunperin taloon piti muuttaa asumaan Soivan Kartanon ukki ja mummi, mutta heidän muuttonsa on viivästynyt.\nTässä Pinkki Onnela ulkopuolelta.\nMinulla on vielä kolmas nukkekoti. Sain sen viime keväänä lahjaksi perheeltäni täyttäessäni 40-vuotta. Laitan siitä myöhemmin kuvia blogiini. Talon rakennus on nyt siinä vaiheessa, että suunnittelen sinne sähköistystä ja sen jälkeen lattioiden laittoa. Sähkövehkeet on jo hankittu ja paljon muutakin sisustustavaraa on valmiina. Aikaa vaan pitäisi olla enemmän.\nNo hei, kylläpä iski nyt meille niin kova nukkekodin sisustusinnostus näistä kuvista, että heti lähdimme nuorimmaisen kanssa kirjastoon etsimään nukkekotikirjoja.\nYksi tosi hyvä kirja löytyikin: Vivienne Boultonin Nukkekotikirja - Tee itse nukketalon nuket, huonekalut ja pikkutarvikkeet.\nLämpimiä terveisiä Ystävälle, pienelle nukkekodin sisustajalle myös!\n21. helmikuuta 2008 klo 8.27


Älä surkastu keski-iässä! Näin treenaat vahvat lihakset - Hyvä olo - Ilta-Sanomat\nJuuri nyt: Ainakin 17 ihmistä kuoli yökerhossa Etelä-Afrikassa – syyksi epäillään joukkopaniikkia\nÄlä surkastu keski-iässä! Näin treenaat vahvat lihakset\nVaikka et olisi erityisen sporttinen tyyppi, lihaskunnosta kannattaa alkaa pitää huolta viimeistään keski-iässä. Muuten käy köpelösti.\nKauppakassien kantaminen tai rappusten nouseminen ovat normaaleja askiaskareita, joiden ei pitäisi hengästyttää. Keski-ikään saakka niistä selviää kunnosta riippuen jollain tapaa, mutta mikäli et viimeistään siinä vaiheessa ala huolehtia lihaskunnostasi, luvassa on heiveröinen tulevaisuus.\nLihasten voimahan ei suinkaan pysy ennallaan, jos et tee mitään, vaan se heikkenee koko ajan. Eläkepäivien matkoja on mukavampi suunnitella, kun tietää, että jaksaa patikoida, kantaa laukkunsa ja kivuta portaita.\nKaksi kolmasosaa viisikymmentä täyttäneistä naisista alkaa menettää lihasmassaa kehostaan. Naisilla lihasvoima katoaa aiemmin ja aluksi myös nopeammin kuin miehillä. Esimerkiksi käden puristusvoima heikkenee prosentin vuodessa 45 ikävuoden jälkeen.\nYksi syy lihaskatoon on ikä, toinen lihasten käyttämättömyys. Vaikka harrastaisikin urheilua, lihastreeni jää helposti aerobisen liikunnan varjoon.\nLihaskunnolla on kuitenkin merkittävä rooli hyvinvoinnin kannalta. Lihakset ovat myös aineenvaihdunnan moottori. Mitä enemmän kehossa on lihaksia, sitä enemmän voi syödä ilman lisäkilojen kertymistä.\nLihakset vaikuttavat ulkonäköönkin. Niiden ansiosta kroppa näyttää sporttiselta ja kiinteältä, ylävartalon lihakset pitävät ryhdin kunnossa, ja vaatteetkin istuvat päälle kauniimmin.\nLaihduttaja, huolehdi lihaksista\nErityisesti laihdutuksen aikana lihaskuntotreeni on tärkeää, sillä muuten pudotetusta painosta jopa kolmasosa on lihasta. Siksi erityisesti jojolaihdutuksen tai toistuvien pienten dieettien jälkeen kropasta on vaikea saada kiinteää.\nLihaskunnon kasvattaminen ja ylläpito eivät vaadi suurta ajallista satsausta, jos jo ennestään harrastaa jonkinlaista liikuntaa. Tunnin kävelylenkin tai jumpan vaihtaminen kahteen puolen tunnin painoharjoitteluun viikossa on helppo muutos rutiineihin.\nYksi lihaskuntoharjoitus viikossa kehittää lihasta, mutta hitaasti. Kaksi kertaa viikossa on jo hyvä määrä, eikä tavallinen treenaaja saa kolmannesta kerrasta enää suurta lisähyötyä.\nJos treenaamisen tärkein syy on sosiaalisten suhteiden ylläpito, hyvä niin. Ystävien kanssa jumpissa käyminen ja kuulumisten vaihto laitteiden vapautumista odotellessa on mukavaa puuhaa. Silloin ei kuitenkaan voi odottaa kovin näkyviä tai tuntuvia tuloksia.\nKuinka lihastreeni kannattaa aloittaa, jos salitreeni ei ole lajina laisinkaan tuttu?\nJos olet jo jäsenenä kuntosalilla, kysy salin oman personal trainerin palveluista. Monesti salille liittyessä hintaan kuuluu opastustunti, joka kannattaa käyttää hyväksi viimeistään nyt. Ammattilaisen ohjaamana treenin aloittaminen on turvallisempaa ja tehokkaampaa, sillä liikeradat ovat alusta lähtien oikeat ja painot kohdillaan. Tällöin myös tuloksia näkyy nopeammin. Myös monet kunnat tarjoavat edullisia kuntosaliohjauspalveluita ja -ryhmiä.\nKotona treenaava voi tehdä harjoittelua punnerruksin ja vaikkapa jäykin vastuskuminauhoin. Kuitenkin kuntosaliympäristössä tehty treeni, alussa ohjatusti, on tulosten kannalta selvästi tehokkaampaa.\nLihaksia ei voi kehittää liikaa\nKroppa kehittyy vain niin paljon kuin sitä pakottaa kehittymään. Siksi lihaskunnon harjoittamisen tulee olla nousujohteista. Treenipainoja sekä niillä tehtäviä toistoja pitää lisätä päättäväisesti, muuten lihakset alkavat laiskotella. Kuukauden tai kahden kuluttua aloituksesta pitäisi treenissä mennä jo eteenpäin molemmilla osa-alueilla.\nValtavia reisilihaksia tai paidanhihasta pullistelevia hauiksia tasaisella painojen lisäämisellä ei voi saada vahingossa aikaan, joten pelko liiallisesta lihaksikkuudesta on turha. Sen sijaan onnistumisen tunne on mahtava, kun aiemmin mahdottomalta tuntunut liike sujuu tai jättiläismäiseltä vaikuttanut paino nouseekin.\n”Tunne, jonka saa ensimmäisestä onnistuneesta leuanvedosta, on kyllä kaiken vaivan ja hampaidenkiristelyn arvoinen”, liikuntabiologi ja personal trainer Timo Haikarainen lupaa. Kokenut ammattilainen tietää, mistä puhuu: hänen opeillaan moni 60- ja 70-vuotiaskin on kehittänyt lihaskuntoaan paremmaksi kuin monella kolmekymppisellä.\nHarjoittelu tuntuu paljon mielekkäämmältä, jos asettaa itselleen tavoitteen: kymmenen punnerrusta, leuanveto, kilojen pudotus tai muu haave, jota kohti mennä. Vaikka osaisikin tehdä liikkeet oikein, voi salilla käymisestä tulla päämäärätöntä haahuilua. Välitavoitteeksi voi asettaa vaikkapa kaksi tai kolme salikäyntiä viikossa, ja kuin huomaamatta tästä tavoitteesta tulee nopeasti tapa, joka vie kohti lopullista päämäärää. Sen jälkeen voi jatkaa kohti seuraavaa etappia.\nRuokavalio on myös tärkeä lihaskunnon kasvattamisessa ja ylläpitämisessä. Keho tarvitsee rasvoja, hiilihydraatteja ja proteiineja, jotta treenin jaksaa tehdä. Haikaraisen mukaan erilaisista ruokakammoista on syytä päästää irti. Yksinkertainen tai pienikalorinen ruokavalio saattaa pitää painon kurissa, mutta lihasten kasvualustaksi siitä ei ole.\n”Salaatin, sämpylän ja kasviskeiton yhdistelmällä on vaikea hankkia lihaksia. Lautaselle kannattaa kasata runsaasti kasviksia sekä treenin määrään nähden riittävästi hiilihydraatteja ja proteiineja.”\nTavallista ruokaa, kiitos\nSuperfoodien voimaan Haikarainen ei usko. Hyvä ravinto koostuu aivan tavallisista ruoka-aineksista. Täysjyvävilja, pähkinät, kala ja kasvikset ovat esimerkki hyvästä lautasmallista. Mitään ruoka-ainesta ei pidä mättää ylen määrin, eikä toisaalta mistään tarvitse kieltäytyä täysin. Päivässä olisi hyvä syödä viisi, kuusi ateriaa.\nLisäravinteita voi halutessaan sisällyttää mukaan monipuoliseen ruokavalioon. Vihersmoothiet sekä proteiinipatukat ovat hyviä välipaloja ennen treeniä ja sen jälkeen.\n”Kaikenlaisen kikkailun ruoan kanssa voi unohtaa. Sekin energia kannattaa keskittää olennaiseen eli liikuntaan.”\nTreenaamisen alussa lihas kasvaa lähes millä ruualla tahansa. Puolen vuoden tienoilla tulee vastaan kohta, jolloin ravinnon merkitys kasvaa entisestään. Silloin lihaskasvu alkaa hidastua: jos tästä eteenpäin haluaa kasvattaa lihasmassaa, pitää energiansaantia lisätä noin viidelläsadalla kalorilla päivässä.\nVähintään kolmella tai neljällä aterialla päivässä on hyvä olla reilummin proteiinia, esimerkiksi purkki rahkaa, kämmenen kokoinen annos lihaa, kanaa tai kalaa tai kaksi kananmunaa ja lasi maitoa.\nJotta kroppa toimii toiveiden mukaisesti, pitää myös pääkopan olla mukana. Ihmisellä on tapana suojata itseään epäonnistumiselta kertomalla itselleen jo etukäteen, että tästä nyt ei ainakaan tule mitään.\nJos salitreenistä on muistona on vain huonoja tuloksia, on hyvä käydä etukäteen läpi entiset epäonnistumiset ja miettiä, missä meni pieleen.\nTärkeintä on puhua itselleen myönteiseen sävyyn. Jos mietit vatsalihassarjan aikana, kuinka vaikea liike on ja kuinka et tule ikinä oppimaan sitä, jää harjoitteesta takuuvarmasti kurja mieli. Lyttäämisen sijalle kannattaa ottaa pienellä aggressiolla maustettu itsensä haastaminen.\n”Kehittävä kuntoilu vaatii tekemisen meininkiä ja vähän aggressiota. Mieti itsellesi sopiva tsemppauslause, kuten hitto vieköön, minä nostan nuo painot. Toista sitä itsellesi ennen treeniä, jotta saat pääset sopivaan vireystilaan”, Haikarainen neuvoo.\nPositiivisuutta ei pidä kuitenkaan sekoittaa lepsuiluun: sali-illan vaihtuminen sohvaan on joskus sallittua, mutta treenin väliin jättämisestä ei kannata kiitellä itseään. Tottuneiden liikkujien sanonta, että kukaan ei moiti itseään treenistä sen tehtyään, pitää todellakin paikkansa.\nLihasvoima on kehon nopeimmin paraneva fyysinen ominaisuus. Siksi Haikaraisen mukaan tuloksia voi odottaa hyvinkin pikaisella aikataululla. Oikeanlaisella treenillä voimassa näkyy edistystä jo muutamassa viikossa, ja mitattavia tuloksia, kuten kehonkoostumuksen muutoksia, parissa kuukaudessa.\nJos tuloksia ei ala kuulua, kannattaa liikkeet ja harjoittelun toteutus tarkistuttaa jälleen ammattilaisella.\n”On aivan höpöhöpöä, ettei lihasmassaa voi hankkia nopeasti. Oikealla treenillä lihakset kasvavat näkyvästi ja ripeästi.”\nÄlä pelkää kipua\nVarsinkin alkuvaiheessa kipu saattaa haitata oikean tekniikan oppimista ja johtaa lihasvaurioihin, jotka pysäyttävät treenaamisen viikkokausiksi jo alkuvaiheessa. Pienillä painoilla on hyvä aloittaa, mutta niihin ei pidä jumittua.\nKun harjoittelu edistyy ja painot kasvavat, lihaksissa saa tuntua pientä arkuutta jälkikäteen. Se kertoo siitä, että treenitehoissa ja -liikkeissä on hyvää vaihtelua, ja lihaksia aktivoidaan kattavasti. Kipeytyneet lihakset vetreytyvät kevyellä keppijumppatreenillä ja venyttelyllä. Tärkein lihaskipua ehkäisevä tekijä on kuitenkin säännöllinen harjoittelu.\nNousujohteisuuden lisäksi Haikarainen neuvoo keskittymään salilla puristustekniikkaan, jota tarvitaan kaikissa liikkeissä, sekä yksinkertaisiin liikeratoihin. Jos puristus ei ole tarpeeksi kova, viimeiset toistot jäävät tekemättä eivätkä lihakset aktivoidu täysillä.\nEi muodin mukaan\nLiikkeitä ei kannata valita sen mukaan, mikä juuri nyt on muodikasta tai mitä viereinen treenaaja puuhastelee. Yksinkertaisissa liikkeissä puristusvoima pääsee tehokkaimmin käyttöön ja tuloksen tuntee oikeassa kohdelihaksessa. Hyviä liikkeitä puristuksen opetteluun ovat esimerkiksi erilaiset hauiskäännöt.\nUsein treenaajan mieleen on iskostunut myös ajatus siitä, että rasvanpoltto ja lihaskunnon kasvattaminen olisivat kaksi erillistä asiaa: ensiksi pitäisi pudottaa painoa, ja vasta sitten alkaa hankkia lihaksia. Haikaraisen mukaan tällaiset uskomukset ovat vanhentuneita ja paikkansa pitämättömiä.\n”Peruskuntoilija pystyy hoitamaan näitä kahta asiaa samaan aikaan. Kun rasvaa lähtee, kasvatetaan lihasta tilalle. Jos lähdetään vain polttamaan rasvaa ilman lihaskuntotreeniä, sulavat samalla jo olemassa olevat lihakset. Eihän siinä ole mitään järkeä.”\nPidä treeni kivana\nKuntosali on tavallisin keino kasvattaa lihasta. Salilla tai vaikka kotioloissa tehty perinteinen painoharjoittelu 6 –10 liikkeellä eri lihasryhmille, 8–12 toiston tiukoilla sarjoilla ja 1–3 sarjalla per liike, 60–90 sekuntia sarjojen välissä huilaten on tutkitusti ylivoimaisesti tehokkain tapa kehittää lihaksia.\nKotoa lähteminen ja itse treeni sujuvat huomattavasti liukkaammin, kun treenikokonaisuus on itselle mahdollisimman mieluinen. Lihaskestävyyttä, hapenottokykyä, liikkuvuutta ja kehonhallintaa kehittämään voi käyttää esimerkiksi pilatesta, astanga- ja voimajoogaa, hiihtoa ja soutamista.\nNaisilla lihasvoiman heikkeneminen tuntuu usein ensimmäiseksi jaloissa. Siksi myös alakroppaan kohdistuvia liikkeitä, kuten kyykkyjä, jalkaprässiä ja askelkyykkyjä kannattaa tehdä 8 – 12 toiston napakoin sarjoin.\nLiikkeitä on hyvä sisällyttää tavalliseen arkeen: pyöräily sekä porraskävely ovat hyviä harjoitteita reisi- ja pohjelihasten kestävyyden kehittämiseen, sillä sitäkin tarvitaan.\nNäillä keinoilla Hollywood-tähdet saavat upeat hampaansa – ja kyllä, voit saada samanlaiset\nVain 4 liikettä: Tehokas kotitreeni, jolla saat kroppasi tikkiin nopeasti\nHyvä olo 1.2.2017 19:00\nUnohda tylsät rutistukset! Näillä teholiikkeillä saat rautaiset vatsalihakset\nHyvä olo 30.1.2017 19:00\nOnko tässä lumoavin kaunotar? Älykellojen kuningatar auttaa pitämään huolta hyvästä olosta\nKauneus on katsojan silmässä – ja hyvinvointi ranteessa. Designkellon terveysseuranta voi tukea terveitä elämänvalintoja.


Vilpe Sadehattu Flow 160, ruskea | Netrauta.fi\nUlkomitoiltaan Ø 160 mm kokoisen Vilpe-putken päähän kiinnitettävä, ruskea Vilpe Flow 160 sadehattu. Sadehattu sopii myös eristettyihin putkiin, joiden ulkohalkaisija on 160 mm ja sisähalkaisija 110 mm tai 125 mm.\nFlow-sarjan hatuissa on jopa noin 40% pienempi painehäviö kuin aikaisemmin. Tämä säästää ilmanvaihdon energiankulutuksessa ja asumiskustannuksissa. Flow-tuotteet yhdessä käytettynä VILPE® Intake -ratkaisun kanssa vähentävät ilmanvaihtokoneen sähkönkulutusta, mikä säästää luontoa ja vähentää kustannuksia.\nFlow- tuotteissa on ainutlaatuisen hyvä vedenerottuvuus ja ilmavirtaus on kohdistettu suoraan ylöspäin, kiitos viimeistellyn muotoilun ja intensiivisen ilmavirtatestauksen. Näin kosteus pysyy ulkona ja likainen ilma poistuu suoraan taivasta kohti likaamatta kattoa ja julkisivua.\nIlmanvaihdon eristetty Ø 125 mm poistoputki johtaa jäteilman tehokkaasti ulos siten, että virtausvastus on mahdollisimman pieni. Poistoputken avulla voidaan poistoilma johtaa vesikaton läpi ulos kodista esim. ilmanvaihtokoneesta tai liesituulettimesta. Poistoputkessa on hattu, joka estää sa...


Linja-autonkuljettaja, logistiikan perustutkinto, 22.8.2022 alkaen, päiväkoulutus | Turun ammatti-instituutti\nKoulutuksen aikana suoritetaan koko logistiikan perustutkinto, kuljetuspalvelujen osaamisala (linja-autonkuljettaja). Voit halutessasi suorittaa ainoastaan työllistymisen kannalta tarpeelliset tutkinnon osat, jos tavoitteenasi ei ole koko perustutkinto. Tutustu lisää tutkinnon muodostumiseen ePerusteissa.\nHuom. koulutuksella on kaksi aloituspäivää\n22.8.2022 aloittavat he, joilla on B-luokan ajokortti\n19.9.2022 aloittavat he, joilla on C-luokan ajokortti\nKoulutukseen sisältyy lähiopetusta, etäopiskelua sekä työpaikalla oppimista. Koulutusta voi olla myös iltaisin. Koulutuksen kesto on 1-2 vuotta henkilökohtaisen suunnitelman mukaisesti.\nVähintään vuoden voimassa ollut Suomen ajokortti (B tai C)\nKoulutus on maksutonta. Opiskelija saa koulupäivinä (lähiopetuksessa) ilmaisen kouluaterian. Opiskelija maksaa ajokorttiin ja ammattipätevyyteen liittyvät viranomaismaksut (myös valokuvat, lääkärikulut sekä tarvittaessa digipiirturikortti), jotka ovat 300–500 euroa.\nOsa hakijoista kutsutaan valintahaastattelut, jotka pidetään viikoilla 21 ja 32/2022. Haastatteluun lähetetään erillinen kutsu sähköpostitse.\nOpettaja Ismo Laine\nTiimivastaava Marko Hallisto\nKoulutuksen esite: Linja-autonkuljettaja (pdf)


Koskenjoki - Kiuruvesi\nEtusivu / Palvelut / Ympäristö / Kulttuuriympäristö / Rakennettu kulttuuriympäristö / Kylien kulttuuriympäristö / Koskenjoki\nKoskenjoen ensimmäiset pysyvät asukkaat olivat Hyvärisiä ja Remeksiä. Hyväriset asettuivat asumaan joen länsipuolelle. Kosken kantatila on ollut samalla suvulla vuodesta 1548. Remekset asuttivat joen itäpuolen. Suvun kantatila oli Mattilan talo Remekselän kylässä.\nPyhännäntie syntyi talvitien pohjalle - reitti oli vanhan Ouluntien talvitieyhteys. Varsinainen maantie Kiuruveden kirkolta Oulun läänin rajan yli Piippolan pitäjään ja edelleen Ouluntielle tehtiin 1864.\nKoskenjoki on Pohjois-Savossa harvinainen joenvarsikylä, jolle tyypillistä ovat avoimet rantaviljelykset ja -laitumet, jotka Koskenjoen eteläosassa Puolakan seutuvilla muodostavat laajan peltoaukean. Vaikuttavana taustana viljelymaisemalle ovat Palosmäki ja Koskenmäki. Jokirannasta hieman ylemmäksi sijoittuvat, rehevän puuston ympäröimät vanhat tilakeskukset kuten Puolakka, Hovi, Suvanto, Vuolle, Koski ja pohjoisempana Palonen ympäröivine viljelmineen antavat maisemalle tasapainoisen ja eheän kulttuurimaiseman leiman. Koivukujat suuntautuvat jokea kohti. Paikoin asutus on sijoittunut jokea seurailevan tien varteen tai tiiviisti tien ja joen väliselle kapealle vyöhykkeelle. Uudempi asutus on sijoittunut pääosin Pyhännäntien itäpuoliselle metsäalueelle eikä riko maisemaa.\nKoskenjoki kulkee loivapiirteisenä ja melko huomaamattomana peltojen halki. Joen rannat ovat pääosin avoimet, vain muutamia puita tai puuryhmiä on rannassa harvakseltaan. Suvannon ja Vuolteen kohdalla joen mutkastsa aina myllylle asti puusto lisääntyy ja muuttuu reheväksi.\nKoskenjoen leirikeskus, entinen koulurakennus, sijaitsee Pyhännäntien varressa Palosjärven eteläpäässä. Koulu rakennettiin pula-aikana vuonna 1937. Vuonna 1939 Koskenjoella oli 55 oppilasta. 1960- ja 1970-luvuilla oppilasmäärät vähenivät ja kouluverkostoa supistettiin. Koskenjoen koulussa loppui opetus vuonna 1977 ja rakennuksesta tehtiin leirikeskus. Rakennus on nykyään yksityiskäytössä.\nRakennusmestari Eino Mikkosen suunnittelemaan koulurakennukseen tuli kaksi luokkaa, eteinen ja keittiö. Rakennuksen päätyyn tehtiin asunnot 1. ja 2. kerrokseen sekä kellaritiloja. 1930-luvulla kouluja ruvettiin tekemään kivirakenteisina. Rapatut julkisivut ovat yksinkertaiset ja koristelemattomat. Ikkunoiden ruutujako sekä pääty- ja sivuräystäiden kotelointi viittaavat vielä 1920-luvun klassismin piirteisiin. Yksinkertaiset viistot lipat kattavat kahta sisäänkäyntiä betoniportaineen. Rakennusta kunnostettiin 1990-luvulla. 1. kerroksen asunnon paikalle rakennettiin sauna-, pesu- ja puku- ja wc-tilat ja julkisivut maalattiin.\nKoskenjoen entinen koulu sijaitsee Pyhännäntien varressa Palosjärven eteläpäässä järven itärannalla. Entisen koulun pihapiirissä on puurakenteinen talousrakennus. Pihapiiriä rajaa pohjois- ja itäpuolella puusto. Eteläpuolella avautuvat Murennoksen rantalaitumet ja -pellot. Leirikeskuksen rannassa on uimapaikka.\nKoskenjoessa on toiminut eri paikoissa kolme myllyä. Ensimmäinen mylly sijaitsi Myllylän kohdalla. Toinen mylly ,vesiratasmylly, sijaitsi nykyisen myllyn paikalla. Lupa sille anottiin vuonna 1885. Nykyinen Koskenjoen mylly on kolmas. Neljäs mylly oli tarkoitus rakentaa Tuonelanharjun sillan alapuolelle, mutta sota esti hankkeen toteutumisen.\nKoskenjoen mylly sijaitsee Koskenjoen itärannalla Tuonelanharjun sillan pohjoispuolella. Mylly rakennettiin Palosten, Joppilan, Kosken ja Puolakan talojen perustaman mylly-yhtiön toimesta Mattilasta siirretystä rakennuksesta vuonna 1925. Edellisenä vuonna oli voimakas kevättulva vienyt myllyn kivineen Nivan sillalle saakka. Vesi johdettiin myllylle kanavan kautta. Myllärin tupa oli myllyn vieressä, josta se sittemmin siirrettiin tien varteen. Myllytoiminta oli vilkasta aina kotitarvemyllyjen yleistymiseen saakka. 1970-luvulle tultaessa jauhatus loppui kokonaan.\nMyllyrakennuksen oven yläpuolella on vuosiluku 1852. Hirsirakenteinen mylly on kaksikerroksinen. Turbiinihuone on tehty betonista. Myöhemmin myllyn jatkoksi rakennettiin poikittain lautarakenteinen osa, joka palveli ensin sahana ja myöhemmin konesuojana.\nTuonelanharjun ensimmäinen silta rakennettiin vuonna 1918. Tätä ennen käytettiin myllypatoa lankkuineen ylityspaikkana. Koskenjokea perattiin uiton ja viljelyn vuoksi vuosina 1952-56. Tuolloin rakennettiin nykyinen myllykanava, jota reunustava kannas tehtiin ruoppausmassoista.\nKoskenniskan tilan pihapiiri sijaitsee Koskenjoen länsipuolella loivalla kumpareella lähellä Kosken pihapiiriä. Koskenniska on lohkottu Kosken kantatilasta. Pihassa on rapattu päärakennus, joka on autiona. Pihapiiriin johtaa koivukuja.\nPihan eteläpuolella sijaitseva kookas kaksikerroksinen aitta on kuulunut Kosken tilan rakennuskantaan ja on alkuperäisellä paikallaan. Aitta on rakennettu todennäköisesti 1800-luvun puolella. Aitan ovi ja toisen kerroksen luukku on koristettu rombikuvioin. Päätyjä on korostettu hirsistä veistetyillä profiloiduilla räystäillä. Aitta on näkyvä rakennus Tuonelanharjuntien maisemassa.\nKosken tila sijaitsee Koskenjoen länsipuolella loivalla kumpareella peltojen ympäröimänä. Taustalla kohoaa metsäinen Koskenmäki.\nKosken tilan ensimmäiset asukkaat olivat Rantasalmen Hyvärisiä, jotka tulivat Koskenjoen seudulle vuonna 1548. Yhtä aikaa Hyväristen kanssa tulivat Rantasalmelta myös Remekset. Hyväriset ottivat asuttavakseen Koskenjoen länsipuolen aina Lahnasille saakka, Remekset taas asuttivat itäpuolta Osmanki-Remeskylän seudulla. Kosken tila on ollut pinta-alaltaan 5 000 ha - tällä vuosisadalla vielä 1 700 ha. Avioliiton kautta tila siirtyi Jauhiaisille vuonna 1897.\nKosken rakennuskanta oli tilan koon mukaan mittava vielä tämän vuosisadan alkupuolella. Rakennukset muodostivat kaksi kehää. Sisäpiiriin kuuluivat päärakennus, pihatuparakennus, navetta ja puoti. Ympärillä olivat aitat, kolme riihtä, lampola ja sauna. Perinnönjaossa vuonna 1930 tila jaettiin neljän veljeksen kesken. Myös rakennukset jaettiin ja niistä tehtiin muodostetuille tiloille pää- ja talousrakennuksia. Nykyiseen Kosken pihapiiriin kuuluvat entinen pihatuparakennus, navetta, sauna, kivikellari ja aitta.\nAsuinrakennus, entinen pihatuparakennus eli vieraspuoli, on 1850-luvulta. Perimätiedon mukaan se on tehty nälkävuonna 1867 ruispalkalla. Se on pohjakaavaltaan paritupa: toinen tuvista oli vieraspihatupa ja toinen valkea pihatupa eli ruokapihatupa, jonka seinät oli valkaistu liitujauhomaalilla. Tupien välissä oli tyttöjen kamari. Yläkerrassa oli kolme vaate- ja kesäkamaria. alkuaan talossa oli pyöreä kuisti.\nRakennus vuorattiin vaakalaudoituksella vuonna 1914, jolloin myös kuisti uusittiin suorakaiteen muotoiseksi. Pihatupa muuttui asuinrakennukseksi 1930-luvun perinnönjaon jälkeen. Rakennus peruskorjattiin vuonna 1983.\nKaksikerroksinen, kookas vilja-aitta sijaitsee pihapiirin eteläpuolella vanhan Vuolteelle johtavan tien varressa. Tarkkaa rakentamisaikaa ei tunneta. Aitta on ollut aiemmin päreillä vuorattu. Ovessa on puulukko ja merkintä VJ 1928.\nPihapiiriin johtaa puukuja. Pihaa rajaa pohjoispuolella kuusirivi ja eteläpuolella lehtikuusirivi. Puukujan puolivälissä pihatien pohjoispuolella on hirsinen saunarakennus 1950-luvulta.\nRemesten suvun kantatila oli Mattilan talo Remekselän kylässä. Joppilan tila syntyi, kun rakennettiin kirkkomatkoja varten lämmitettävä pirtti lähempää kirkkoa. Joppi Remes (1747-1791) siirtyi asumaan paikalle raivaten ympärille viljelykset. Joppilasta kehittyi Kiuruveden suurimpia tiloja ja sen rakennuskanta oli mittava. Murennoksen tila erotettiin Joppilan tilasta 1930. Tilalle siirtyi asumaan Job Remes (1886-1975). Asuinrakennuksen hirret ja aitat siirrettiin paikalle Joppilasta.\nMurennoksen vilja-aitta sijaitsee pihatien varressa lähellä Pyhännäntietä. Rakennuksesta löytyy merkintä AR 1901. Vilja-aitta on kaksikerroksinen. Ovi ja toisen kerroksen luukku on koristeltu rombikuvioinnilla.\nJohan Remes (1848-1918) muutti Joppilasta vuonna 1895 Puolakan torppaan, Vanhaan Puolakkaan, joka oli nykyisen Poukaman paikalla. Poukamassa on jäljellä vielä osa vanhaa tallirakennusta. Kerrotaan, että Vanhassa Puolakassa asui aikanaan Polack-niminen mies, josta talo sai nimensä. Uusi päärakennus tehtiin vuonna 1902 uuteen paikkaan, nykyisen Puolakan pihapiiriin.\nPuolakan pihapiiri sijaitsee Pyhännäntien varressa Koskenjoen laajan viljelysmaiseman keskellä. Jauhoaitta ja vilja-aitta sijaitsivat neljän aitan rivissä nykyisen Pyhännäntien varressa. Kaksi aitoista siirrettiin Puolakan pihan laidalle, yksi Rinne-Puolakkaan ja yksi purettiin. Aittojen ikää ei tiedetä, mutta todennäköisesti ne ovat 1800-luvun puolelta. Aitat ovat kaksikerroksisia.\n1940-luvulla rakennettu "pikkupuoli" toimi ensin meijerinä, mutta muutettiin myöhemmin asuintiloiksi. Navetta on rakennettu vuonna 1948. Pihapiiriä kehystää eteläpuolella runsas, rehevä puusto. Pihassa kasvaa vanhoja perinnekasveja.\nSuvannon tila on lohkottu Kosken kantatilasta 1930-luvulla. Tuolloin tilan rakennukset jaettiin syntyneiden tilojen kesken. Suvannon tilalle siirrettiin tilalta luhtiaitta, joka on todennäköisesti 1720-30-luvuilta, sekä 1800-luvulla rakennettu eloaitta.\nTarinan mukaan ison vihan aikana varasti kasakkapartio Koskelta ruokaa. Niinpä Koskelle rakennettiin varkauksia vastaan luhtiaitta, jonka portaat voitiin vetäistä ylös. Kirvesmiehet olivat pohjanmaalaisia, ja luhtiaitta saikin pohjalaisia piirteitä. Luhtiaitta on ollut alkuaan 3-huoneinen. Lännen puoleinen huone on purettu, kun rakennus on kunnostettu nykyiseen asuunsa. Rakennuksessa ovat olleet leipäaitta, kärryvaja ja talli sekä yläkerrassa nukkuma-aitta. Katolla olevassa viirissä on vuosiluku 1548. Kaksikerroksinen vilja-aitta on tyypiltään otsa-aitta.\nSuvannon asuinrakennus on rakennettu 1933 Koskelta tuodusta maitohuoneesta. Asuinrakennusta vastapäätä sijainnut 1930-luvulla rakennettu navetta purettiin vuonna 2000 ja paikalle on nousemassa autotalli.\nTilan pihapiiri sijaitsee Koskenjoen länsirannan tuntumassa loivalla kumpareella peltojen ympäröimänä. Pihapiiristä avautuu laaja näköala Koskenjoen viljelymaisemaan. Joen ja vanhan pihatien suuntaan johtaa koivukuja. Rehevässä pihapiirissä kasvaa vanhoja perinnekasveja, joita on siirretty aikoinaan Koskelta.


sosiaalinen käyttäytyminen ja asenteet (30)\navioliitto ja sukupolvet (24)\nJyväskylän yliopisto. Psykologian laitos (14)\nLastensuojelun keskusliitto (10)\nVäestöliitto. Väestöntutkimuslaitos (4)\nPulkkinen, Lea (14)\nSariola, Heikki (10)\nTörmäkangas, Kari (4)\nInternational Association for the Evaluation of Educational Achievement (IEA) (4)\nOther (Not Open) (47)\nAttitudes towards Corporal Punishment of Children in Finland: Summer 2006\nAineisto on osa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin kesällä 2006 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Tutkimuksessa selvitettiin, onko vastaajien mielestä lasten...\nAttitudes towards Corporal Punishment of Children in Finland 2014\nAineisto jatkaa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin talvella 2014 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Tutkimuksessa selvitettiin, onko vastaajien mielestä lasten...\nSafety of Children 2011\nAttitudes towards Corporal Punishment of Children in Finland, Autumn 2008: Trend\nAineisto jatkaa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin syyskuussa 2008 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Aineisto sisältää yhden sisältömuuttujan, jolla...\nAineisto on osa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin kesäkuussa 2008 puhelinhaastatteluina osana Taloustutkimuksen Telebus-tutkimusta. Aineisto sisältää yhden sisältömuuttujan, jolla selvitettiin, mitä mieltä vastaajat olivat...\nAineisto on osa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin lokakuussa 2007 puhelinhaastatteluina osana Taloustutkimuksen Telebus-tutkimusta. Aineisto sisältää yhden sisältömuuttujan, jolla selvitettiin, mitä mieltä vastaajat olivat...\nAttitudes towards Corporal Punishment of Children in Finland 2007\nAineisto jatkaa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin syyskuussa 2007 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Tutkimuksessa selvitettiin, onko vastaajien mielestä lasten...\nAttitudes towards Corporal Punishment of Children in Finland: Autumn 2006\nAineisto on osa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin lokakuussa 2006 puhelinhaastatteluina osana Taloustutkimuksen Telebus-tutkimusta. Tutkimuksessa selvitettiin, mitä mieltä vastaajat ovat väitteestä, että lasten ruumiillinen...\nAttitudes towards Corporal Punishment of Children in Finland 2004\nAineisto on osa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin kesällä 2004 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Tutkimuksessa selvitettiin, mikä seuraavista asioista...\nAttitudes towards Corporal Punishment of Children in Finland 2012\nAineisto jatkaa Lastensuojelun keskusliiton tekemää lapsiin kohdistuvan kuritusväkivallan ja siihen liittyvien asenteiden kehitystä seuraavaa tutkimusta. Aineistonkeruu toteutettiin keväällä 2012 henkilökohtaisina haastatteluina osana Taloustutkimuksen kuukausittain tekemää Omnibus-tutkimusta. Tutkimuksessa selvitettiin, ovatko lasten ruumiillinen...\nFamily, Parenthood, Childrens Well-Being and Risks of Exclusion 2002


Arvostelu: Samsung T3 kannettava SSD (1 Tt) - Arvostelu\nNopea tiedonsiirto, erittäin kannettava ja tulevaisuuden kestävä USB-C-liitännän ansiosta, parempia SSD-levyjä on muutama.\nKolmen vuoden takuu on melko lyhyt\nAiempi malli T1 oli kiistatta nopeampi\nMe kaikki tiedämme kannettavan tallennuslaitteen edut - voit varmuuskopioida kaikki tiedostosi, ja ne ovat yleensä tarpeeksi käteviä liukumaan kannettavan tietokoneen laukun tai käsilaukun pieneen aputilaan. Suunnittelijat ovat tottuneet tiedostokokoihin, mutta todella kannettavat laitteet voivat täyttyä melko nopeasti, ja jos haluat suuren kapasiteetin tallennuslaitteen, 'kannettava' näkökohta unohtuu nopeasti.\n1 Tt: n ja sitä korkeamman kapasiteetin tallennus tapahtuu yleensä kiintolevymuodossa, mikä tarkoittaa suurempia, painavampia yksiköitä, hitaita siirtonopeuksia ja epäluotettavuutta. Ja jos haluat SSD-aseman, nämä ovat yleensä kohtuuttoman kalliita, joten useimmat käyttävät mahdollisuuksiaan kadonneilla tai vioittuneilla tiedoilla tai kokeilevat tilauspilvipohjaista vaihtoehtoa.\nSamsung on tarjonnut ratkaisun erittäin suositun kannettavan T1-ulkoisen tallennustilan muodossa, ja nyt he ovat tuottaneet T3: n - pienen SSD-aseman, jolla on erittäin nopea USB-C-liitäntä.\nJa kun sanomme pienen, tarkoitamme pikkuruinen - se on puolet pienempi kuin iPhone 6S Plus; Itse asiassa sen muoto muistuttaa huomattavasti älypuhelimen irrotettavaa akkua. Sinulle annetaan anteeksi tarkistaa, että olet tosiasiallisesti ostanut 1 Tt: n aseman, ja rehellisesti sanottuna uskomaton samankokoisella 2 Tt: n versiolla.\nT3 on erittäin, erittäin nopea, jäämättä siirtonopeuksien vertailulukuihin (sinulle on paljon arvosteluja! Se on niin nopeaa, että voit jopa käyttää sitä kuvien, valokuvien ja videoiden muokkaamiseen suoraan asemasta sen sijaan, että vedät tiedostoa tietokoneelle. Sen että nopea.\nMaksat tietysti tällaisesta nopeudesta ja monipuolisuudesta - 300 Tt on jyrkkä 1 Tt: n asemalle, ja kyseenalaistat, onko 2 Tt: n aseman arvoinen niin suuri summa. Mutta on mielenrauhaa, että tiedostosi tallennetaan turvallisesti pilvipalvelimelle (tai niitä ei varmuuskopioida ollenkaan).\nYksi asia on, että joidenkin raporttien mukaan sen kirjoitusnopeudet ovat itse asiassa hitaampia kuin edeltäjänsä T1. Lähes kaikilla muilla tavoilla T3 on parannus, mutta ei vähiten ulkonäkö, koko ja paino.\nJos tallennat paljon tiedostoja ja tarvitset jonnekin pitää niistä kiinni, joita voit aina kantaa mukanasi, Samsung T3 voi olla asema sinulle.\nSamsung T3 kannettava SSD (1 Tt)\nKannettava Samsung T3 SSD\nPhotoshop kuinka kutistaa kerros


Menutarjontamme|La Hacienda | Lomailua ja elämyksiä ympäri vuoden\nMenutarjontamme on monipuolista La Haciendassa. Majoittuessasi tarjoilemme etukäteen antamiesi toivomusten pohjalta runsaan ja maittavan aamiaisen.\nAamiaisemme on koostettu siten, että sillä pärjää ns. pitkälle päivään. Tarjoilemme aamiaisen klo 7.00 – 10.00 välisenä aikana, kunhan kerrot etukäteen aikatoivomuksesi. Näin tuotteet säilyvät raikkaina.\nKahvia, teetä valintasi mukaan (kerro etukäteen), kolmea lajia leipää, voita, levitettä, hilloa/marmeladia, tuorepuristettua\nmehua, luonnonjogurttia, mysliä, tuoreita marjoja ja hedelmiä sekä 3 lajia juustoa ja lihaleikkeleitä ja saatavilla olevaa kalatuotetta.\nHalutessasi saat keitettyä tai paistettua kananmunaa, munakokkelia tai munakasta (ilmoitathan etukäteen toivomasi kypsyysasteen). Valmistamme myös aamiaispuuroja, ja vaihtoehdot ovat tiedossa saapuessasi vieraaksemme.\nMeillä onnistuu kaikki. Loihdimme toivomuksiesi pohjalta lounas-, päivällis- ja juhlavia menukokonaisuuksia luonamme. Toivomme saavamme toiveesi ja raaka- ainerajoitetietosi etukäteen. Juhlat suunnitellaan kanssasi yksilöllisiksi niin ruokalajien kuin kattauksenkin osalta täyttämään toiveesi kokonaistunnelmasta.\nAlla erään ryhmäaamiaisen tarjoilukokonaisuus, joka toteutettiin asiakkaan toiveiden pohjalta.\nKahvia, kahta lajia haudutettua teetä, hunajaa, vadelmahilloa, sitruunaa\nKotitekoista jogurttia, tuoreita kauden marjoja\nSirpan voisämpylöitä, saaristolaisleipää, itse tehtyä tuorejuustoa, leikkeleitä\nBREAKFAST AT SIRPALA\nCoffee, two types of brewed tea, honey, raspberry jam, lemon\nHome-made yoghurt, fresh berries of the season\nSirpa’s butter-rolls, dark bread, island-style, home-made ricotta, cold meat cuts, pumpkin-chevre croutons\nSeasonal vegetable plate, herbal oil\nLoquat-pie, vanilla custard\nVieraidemme nauttimia menuita\nTulevien tilaisuuksien ruokalistoja\nAlla esittelemme toteutettuja menukokonaisuuksia La Haciendassa


Muotoiluinstituutin opiskelijat kuohuksissa korumuotoilun ja muotisuunnittelun linjojen lakkautuksesta | Yle Uutiset | yle.fi\nMuotoiluinstituutin opiskelijat kuohuksissa korumuotoilun ja muotisuunnittelun linjojen lakkautuksesta\nLahden Muotoiluinstituutin opiskelijajärjestön puheenjohtaja Janne Kalliola ennakoi opiskelijoiden vastatoimia linjojen loppumisesta.\n23.2.2017 klo 16.50päivitetty 23.2.2017 klo 16.58\nMuotoiluinstituutin opiskelijat osoittivat mieltään Lahden kaupungintalolla joulukuussa 2016Markku Lähdetluoma / Yle\nLahden Muotoiluinstituutin opiskelijat ovat järkyttyneitä korumuotoilun ja muoti- ja vaatesuunnittelun koulutuksen lakkauttamisesta. Lahden ammattikorkeakoulu kertoi keskiviikkoiltana, ettei näille linjoille oteta enää uusia opiskelijoita.\nMuotoiluinstituutin opiskelijajärjestön Mion hallituksen puheenjohtaja Janne Kalliola kertoo, että LAMK:n opiskelijajärjestöt ovat koolla jo loppuviikolla.\n– Tällä hetkellä opiskelijoiden keskuudessa tunteet aikalailla kuohuvat. Seuraamme keskustelua internetissä ja sosiaalisessa mediassa. Otamme heidän huolensa huomioon ja mietimme vastatoimia.\nOpiskelijajärjestö Mio yrittää vielä vaikuttaa päätökseen.\n– Pohdimme, mikä olisi tarpeeksi tehokas keino saada huomiota. Toimettomaksi emme aio jäädä, sanoo Janne Kalliola.\nVaatesuunnittelun lakkauttaminen shokki\nTäysin yllätyksenä koulutusalojen lakkautukset eivät opiskelijoille tulleet. Korumuotoilun opiskelijat ovat esittäneet huolensa jo aiemmin. Koulutuksen laatu on opiskelijoiden mukaan heikentynyt ja kaikkia tunteja ei ole järjestetty.\n– Opiskelijat ovat itse aavistaneet korumuotoilun loppumista, koska sitä linjaa on pidetty yllä heikosti. Opettajat ovat eläköitymässä ja heidän tilalleen ei ole saatu uusia, nuoria opettajia, sanoo Kalliola.\nSen sijaan muoti- ja vaatesuunnittelun lopettaminen tuli puun takaa.\n– Se oli iso yllätys ja shokki opiskelijoille ja varmasti myös henkilöstölle, sanoo opiskelijajärjestön puheenjohtaja Janne Kalliola.\nKalliolan mukaan muoti- ja vaatesuunnittelu on Aalto-yliopistossa hyvin erilaista kuin ammattikorkeakoulussa.\n– Tämä on käytännönläheisempi ja orientoitunut enemmän työelämään. Vaatesuunnittelu yksipuolistuu, kun koulutus vähenee.\nKorumuotoilun koulutuksen lakkauttaminen on Kalliolan mukaan isku myös valtakunnallisesti.\n– Sitä ei opeteta näin kovalla tasolla missään muualla.\nOpiskelijat pelkäävät, että koulutuksen laatu viimeisillä vuosikursseilla ei pysy hyvänä lupauksista huolimatta. Muoti- ja vaatesuunnittelijoiden neljännen vuosikurssin opiskelu huipentuu kevään suureen muotinäytökseen, joka on järjestetty Helsingissä. Siihen he ovat tarvinneet ensimmäisen vuosikurssin opiskelijoita avuksi ompelutyöhön.\nKorumuotoilun ja vaatesuunnittelun tilalle on tulossa immateriaaliseen muotoiluun liittyvää koulutusta. Kalliolan mukaan se ei paljoa auta.\n– Ei lohduta, varsinkaan lakkautettavien linjojen opiskelijoita eikä heitä, jotka olivat jo ennakkotehtäviä ehtineet tekemään.\nKalliola kuitenkin pitää positiivisena sitä, että ammattikorkeakoulu on reagoinut, sillä immateriaalinen muotoilu ja palvelumuotoilu on tämän päivän ja tulevaisuuden trendi.\nTutkintojen määrä ei vähene\nAmmattikorkeakoulun rahoitusleikkaukset kohdistuvat voimakkaasti kulttuurialalle. Lahden ammattikorkeakoulun rehtorin Outi Kallioisen mukaan muotoiluinstituutin tutkintorahoitus putoaa 1,2 miljoonaa euroa tänä vuonna.\nKallioinen kuitenkin sanoo, että kahden opintolinjan lakkauttaminen ei supista Muotoiluinstituuttia, vaan järjestely vahvistaa Muotoiluinstituutin muita aloja. Annettavat tutkinnot eivät vähene.\n– Tästä ei tule säästöä, sillä rahoitus, mikä olisi mennyt vaatetukseen ja koruun suunnataan muille aloille.\nMuotoiluinstituuttiin jää visuaalinen viestintä, teollinen brändimuotoilu, sisustusarkkitehtuuri ja kalustemuotoilu. Ammattikorkeakoulu haluaa luopua sirpaleisesta kymmenen pääaineen mallista ja luoda laajempia kokonaisuuksia.\n– Kun kaksi pääainetta lakkautetaan, vapautuu 4-6 henkilötyövuotta. Näiden opettajien työmäärä suunnataan kahdeksaan muuhun pääaineeseen, joten oppimisen ja opettamisen laatu vahvistuu, sanoo Kallioinen.\nSe, miksi juuri korumuotoilu ja vaatesuunnittelu päätyivät lakkautettavien linjojen listalle, perustuu Muotoiluinstituutin johdon omaan esitykseen.\n– Suomessa on enää vähän teollisia työpaikkoja vaatetuksessa ja niiden tarve vähenee. Korumuotoilu on taas Muotoiluinstituutin kokonaisuudessa irrallinen aine. Korumuotoilijoiden tarve on pieni ja koulutus vaatisi aivan uudenlaisen osaamisen noston Lahden ammattikorkeakouluun.\nKallioinen ei pidä täysin mahdottomana sitä, että tehty päätös pyörrettäisiin.\n– Jos jostain löytyy ulkoista rahoitusta, niin päätös tulee tietysti uuteen harkintaan. Omistajamme eivät ole laittaneet Lahden ammattikorkeakouluun yhtään ylimääräistä rahaa.\n– Mutta puhumme isoista rahoista. En usko, että näin tulisi käymään, mutta toki sellaisesta voi haaveilla, sanoo Lahden ammattikorkeakoulun rehtori Outi Kallioinen.\nLahden ammattikorkeakoulu lakkauttaa kaksi pääainetta Muotoiluinstituutissa 23.2.2017\nUlosmarssi ryydittää Muotoiluinstituutin opiskelijoiden vetoomusta – suuri huoli koulusta 5.12.2016\nLahden muotoiluinstituuttiLahden ammattikorkeakouluammattikorkeakoulutopiskelijajärjestötopiskelijatKoulutus ja kasvatusPääaineliiketoiminnan lopettaminenkoulutusammatillinen koulutus\nYle seurasi postilakkoa – valtakunnansovittelija elätteli toiveita sovintoesityksen jättämisestä, tukilakot uhkaavat liikennettä maalla, merellä ja ilmassa


Laurea Intranetin testaus - Theseus\nLaurea Intranetin testaus\nKuosma, Riikka (2010)\nTämän opinnäytetyön aiheena on Laurea Intranetin käyttöönotto ja siihen liittyvän hyväksymistestauksen suunnittelu ja\ntoteutus. Laurea on uutta osaamista tuottava ammattikorkeakoulu, jonka keskeisessä asemassa on työelämäläheisyys. Ennestään Laurealla oli käytössä vain Internet-sivusto. Sisäinen viestintä on yksi keskeisimmistä toiminnan kehittämisalueista,\njoten intranetin koettiin olevan tarpeellinen työväline sisäisen viestinnän ja suuren tietomäärän\nOpinnäytetyö sisältää teoria osuuden, kuvauksen Laurea Intranet-projektista sekä omia ajatuksia koko projektista. Teoria osuudessa käsitellään seuraavanlaisia asioita: intranetiä, vaatimusmäärittelyä,\nvaatimustenhallintaa ja testausta.\nProjektin kuvauksessa käydään läpi projekti kokonaisuudessaan ja arvioidaan hyväksymistestauksen onnistumista. Järjestelmän testaukset toteutettiin rakentamalla testauslomake, joiden pohjalta testituloksia analysoitiin.\nLisäksi testaus suoritettiin järjestelmätoimittajan omilla testauslomakkeilla. Testauslomakkeista saamiemme tuloksien perusteella järjestelmä oli ollut hyvin keskeneräinen\nja puutteellinen vielä testausvaiheessa, joten järjestelmä testaaminen ei onnistunut suunnitelmien mukaisesti.\nLopuksi voidaan todeta, että projekti ei onnistunut odotetulla tavalla ja nykyinen Intranet ei\nole käyttäjäystävällinen kuten alun perin oli suunniteltu. Tällä hetkellä Laureassa on aloitettu\nuusi Intranet-projekti ja uusi Intranet-palvelu tulee korvaamaan nykyisen järjestelmän.


Albert Kesselring vuonna 1940\nSyntynyt 30. marraskuuta 1885\nMarktsteft, Baijeri, Saksa\nKuollut 16. heinäkuuta 1960 (74 vuotta)\nBad Nauheim, Länsi-Saksa\nAlbert Kesselring (30. marraskuuta 1885 Marktsteft, Baijeri – 16. heinäkuuta 1960 Bad Nauheim, Saksa) oli Saksan ilmavoimien, Luftwaffen, sotamarsalkka toisen maailmansodan aikana. Häntä pidetään yhtenä natsi-Saksan pätevimmistä kenraaleista.\nIlmavoimien komentajana Kesselring osallistui Puolan ja Ranskan valtaamiseen. Menestyksestä Ranskassa Kesselring sai ylennyksen sotamarsalkaksi. Tappioon päättynyt taistelu Britanniasta käytiin lähinnä Luftwaffen avulla. Kesselring kannatti siviilikohteiden pommittamista ja oli englantilaisiin kaupunkeihin kohdistuneiden pommitusten (saks. Blitz) arkkitehti. Operaatio Barbarossan alussa Kesselring jatkoi Puolassa alkanutta tehokasta yhteistyötä keskustan armeijaryhmän komentajan Fedor von Bockin kanssa. Pohjois-Afrikan taistelujen aikana Kesselring komensi eteläistä Välimeren alueen sotanäyttämöä, lukuun ottamatta Erwin Rommelin johtamaa saksalais-italialaista panssariarmeijaa. Kun Rommel sairastui keltatautiin, Kesselring otti myös hänen joukkonsa haltuunsa sitoen liittoutuneiden joukot Afrikkaan. Lopulta liittoutuneet saivat vangeiksi lähes 300 000 akselivaltojen sotilasta.\nKesselring ennusti liittoutuneiden nousevan maihin Sisiliassa. Hän vahvisti akselivaltojen vahvuutta saarella toivoen voivansa saavuttaa torjuntavoiton vastahyökkäyksellä. Tässä ei kuitenkaan onnistuttu, mutta vetäytymisen määrännyt Kesselring onnistui viivyttämään vihollisen etenemistä vielä yhdellä kuukaudella. Liittoutuneet etenivät Italiaan, jossa Kesselringin johtama puolustus hidasti etenemistä merkittävästi, pysäyttäen sen lopulta kokonaan Gootti-linjalla. Lokakuussa 1944 Kesselringiä kuljettanut henkilöauto törmäsi sivutieltä tulleeseen tykinkuljetusvaunuun. Toivuttuaan onnettomuudesta maaliskuuhun 1945 mennessä Kesselring siirtyi länsirintaman komentajaksi. Hän antautui yhdysvaltalaisille Itävallassa 6. toukokuuta 1945.\nSodan jälkeen Kesselring vangittiin ja tuomittiin kuolemaan partisaanien, siviilien ja italialaisten sotavankien teloittamisesta. Hän myös pakotti Rooman juutalaiset pakkotyöhön. Voimakkaiden vastalauseiden johdosta tuomio kuitenkin muutettiin vankeudeksi. Kesselring vapautettiin 1952 ”heikon terveyden” perusteella hieman sen jälkeen, kun hänet oli valittu oikeistolaisen ”Stahlhelm, Bund der Frontsoldaten” -veteraanijärjestön johtoon.\n↑ Bund der Frontsoldaten' wahlt Kesselring zum Prasidenten, National Zeitung, 8 August 1952\nKuvia tai muita tiedostoja aiheesta Albert Kesselring Wikimedia Commonsissa\nKenraaliluutnantti Walther Wever Luftwaffen esikuntapäällikkö\n3. kesäkuuta 1936 - 31. toukokuuta 1937 Seuraaja:\nKenraali Hans-Jürgen Stumpff\nWorldCat (VIAF): 4393\nNoudettu kohteesta ”https://fi.wikipedia.org/w/index.php?title=Albert_Kesselring&oldid=19102490”\nSivua on viimeksi muutettu 17. elokuuta 2020 kello 17.30.


Aino Tapola avasi turnauksensa Tokion paralympialaisten pöytätenniksessä harmillisella tappiolla | Penkkiurheilu.com\nPöytätennispelaaja Aino Tapola käynnisti Suomen joukkueen urakan Tokion paralympialaisissa tappiolla brasilialaiselle Cátia Oliveiralle.\nKaksinpelin luokissa WS1-2 kilpaileva Aino Tapola kärsi 1–3 (4-7, 11-7, 8-11, 8-11) -tappion MM-kakkoselle, Brasilian Cátia Oliveiralle. Tappio jäi kismittämään Tapolaa.\n– Oli kaikki mahdollisuudet voittaa peli. Harmittaa, kun kipsasin erien alussa enkä päässyt heti peliin mukaan. Tiukkoja eriä oli, mutta oma kiri tuli vähän liian myöhään. Aalakierre puri hyvin, sitä olisi pitänyt viljellä enemmän. En saanut omilla syötöillä mitään etua, hän tuumaili Yle Urheilun haastattelussa.\nHermokontrolli onkin tärkeä teema jatkopeleissä.\n– Onhan se hienoa olla täällä. Jännittää vaan aika paljon, en tiedä milloin pelaaminen alkaa olla hauskaa, ettei vaan jännitä koko ajan, Tapola lisäsi.\nTapolan valmentaja Martti Autio koki sympatiaa suojattinsa puolesta.\n– Toisaalta tiesimme vastustajan olevan maailman huippua, mutta tässä oli mahdollisuus voittoon, joten jäi hieman harmittamaan. Hän on hyvällä tasolla ja tämä oli hieno suoritus, pisti tiukalle vastustajan. Olen ylpeä, Autio sanoi.\nSeuraavassa ottelussa Tapola saa vastaansa Puolan Dorota Bucławin. Tapolalla on pakkovoiton paikka, jotta pelit jatkuisivat.\n– Lähden voittamaan. Pari vuotta sitten kohtasimme EM-kisoissa ja siitä on tullut kehitystä niin paljon, että jos Oliveiran tason pelaajan kanssa pystyy näin hyvin pelaamaan, se peli täytyy voittaa, Tapola totesi itsevarmasti.


Opetusvideot rata-ajoon ja muuhunkin\nKirjoittaja Aihe: Opetusvideot rata-ajoon ja muuhunkin (Luettu 17005 kertaa)\n« : 16.02.12 - klo:13:30 »\nEn tiedä oliko täällä jo vastaavaa ketjua olemassa rata-ajoa sivuavista videoista ym. materiaalista.\nMutta joo, kattelin vähän aikaa sitten Motovudu DVD:n ja voin kyllä suositella. Siinä on keskitytty pelkästään rata-ajoon, kun taas Twist of The Wrist II on enemmän katuajoon keskittynyt.\nMOTOVUDU 2011 TEASER - Simon Crafar Instructional DVD (Official)\nVs: Opetusvideot rata-ajoon ja muuhunkin\n« Vastaus #1 : 16.02.12 - klo:13:35 »\nYhdistin Juha ton sun postauksen tänne kun oli jo aihetta liippaava ketju.\n« Vastaus #2 : 16.02.12 - klo:13:48 »\nLainaus käyttäjältä: jarska - 16.02.12 - klo:13:35\nOlisko siinä mitään ideaa laittaa omaa ketjua noille opetuspätkille ja jättää kisailut omaansa?\n« Vastaus #3 : 16.02.12 - klo:14:08 »\nLainaus käyttäjältä: Juha - 16.02.12 - klo:13:48\nOn hyvä idea, jaoin nämä aiheisiin "Kisavideot" ja "Rata-ja opetusvideot".\n« Vastaus #4 : 18.02.12 - klo:17:09 »\nYuutuubista löytyy muutama hyvä Andy Ibbott pätkä hakusanoilla "superbike school uk".\nHakusanoilla "two cliks out" löytyy paljon säätöö by Dave Moss.\nKo hessu löytyy myöskin facebookista:\nPari hel***in pitkää ja hyvää settii samalta hessulta löytyy tuolta:\nJa edelleen saman hessun saitteja:\n« Vastaus #5 : 26.02.12 - klo:16:18 »\nLainaus käyttäjältä: Nitrous - 26.02.12 - klo:14:07\nToi Motovudun Black Art of Performance kannattaa kyllä kattoo, oli ihan mielenkiintosia ajatuksia kovaa ajamisesta. Ja sai tosiaan Twist of the Wristit näyttämään pyhäkoulupoikien sunnuntaiajelujen opetusvideoilta.\nMä pistän tän kans tilaukseen kun kerran noin kehutte, ei näitä koskaan liikaa kattele.\n« Vastaus #6 : 26.02.12 - klo:16:22 »\nLainaus käyttäjältä: jarska - 26.02.12 - klo:16:18\nEt tule pettymään, ja on tolla Simonilla ollut vauhti ihan kohdallaan. Joten ei kai sen ohjeet ihan päin hanuria ole\n« Vastaus #7 : 11.03.12 - klo:12:08 »\nLainaus käyttäjältä: Juha - 26.02.12 - klo:16:22\nEilen saapui viteo ja tänään kattelin läpi.\nTykkäsin kovasti pätkästä, yksityiskohtaisesti, tarkasti ja selkokielellä opastettu rata-ajon saloja, suosittelen myös!\nAinut mitä ihmettelin, et melkosen pysty ajoasento Simonilla, ei kyllä juurikaan roiku.\nJa juuri kun mä ajattelin, et helpompi on saada tossa Kawassa siirrettyy persusta taakse, niin Simoni sano jotta ei pidä siellä istuu.\nPaikalla:24.08.20 - klo:20:53\n« Vastaus #8 : 12.03.12 - klo:21:29 »\nLainaus käyttäjältä: jarska - 12.03.12 - klo:21:09\nLainaus käyttäjältä: Teemu Tanila - 12.03.12 - klo:21:00\nKeith Coden heroiinipäissään kirjailemista filosofioista. Toisin sanoen tässä alkaa pikkuhiljaa hiipumaan into kaikenlaisiin black art of cornering turinoihin\nÄlä nyt lannista mun intoa kun omistan molemmat videot.\nTätä munkin pitää harkita tosissaan, kunhan saan nuot muut hankinnat pois alta...\nOon ittekin lukenu Coden tuotannon ja on ne DVD:t kanssa hyllyssä Kaverihan on tunnettu piripää joka ittekin niistä huumetouhuistaan jutellu aika avoimesti. Anyways, yritin sen ohjeilla alkuun ja on siellä hyviäkin juttuja mutta aika eri linjoilla tuntuis moni nykyään olevan ja itse myös.\nOlen nähny myös sen Simon Grafarin Motovudu DVD:n ja siinä on mielestäni hyvä setti, paljon parempi ja "oikeampi" jos näin voi sanoa kuin Twist of the wrist hommat. Simonhan oli itsekin ihan kunnon vetomies, GP voittojakin tais olla.\nGrafar sanoo mm. sitä, että ei ole tärkeää olla mahdollisimman aikaisin kaasulla vaan mahdollisimman aikaisin täydellä kaasulla. Tämä on sellainen homma jonka olen itsekin vasta viime syksynä ihan aidosti ymmärtänyt. Mun tyyli on aina ollut enemmän sellainen hieman pyöreä linja ja sellasta tasasta kaasun rullausta Keith Code malliin joka ei johda parhaaseen mahdolliseen kierrosaikaan ainakaan isolla pyörällä. Ens kesänä on tarkoitus treenailla hieman uusin ajatuksin, saas kattoo mitä siitä syntyy.\nEDIT: sori ei ollu tarkoitus tätä RaceDAC ketjua saastuttaa omilla jorinoilla, tän saa siirtää mun puolestani vaikkapa viestien hautausmaalle\n« Vastaus #9 : 12.03.12 - klo:21:43 »\nSiirsin tänne tuolta RaceDac ketjusta niin saadaan ruotia paremmin aihetta.\nSimonin kaasulle takas juttu olikin se, joka ensimmäisenä otti korvaan ja poikkesi Keathin opeista, oikeen piti moneen kertaan katella ja yrittää sisäistää.\nPitää kokeilla ens kesänä.\n« Vastaus #10 : 22.03.12 - klo:16:36 »\nEikö noi stuntti ja perus ratapätkät voisi laittaa ihaan omaan ketjuunsa? Jos tää olisi pelkästään opetusviteoille ja vastaavalle materiaalille\n« Vastaus #11 : 22.03.12 - klo:20:29 »\nLainaus käyttäjältä: Juha - 22.03.12 - klo:16:36\nNyt on raapastu kolmas videolaari.\n« Vastaus #12 : 17.05.12 - klo:09:38 »\nYhtäkkii pamahti mieleen, et kenelle mä lupasin Simon Grafarin videon lainaan tuolla JMU:n ajoleirillä?\n« Vastaus #13 : 16.06.12 - klo:21:10 »\nnyt tipahti postilaatikkoon toi motovudu dvd ja sen katsoin läpi. Tota saa kyllä hetken sulatella.paljon uutta asiaa. Melkein kaikki mitä luullu oikeaksi nyt onkin päinvastoin...\nPirun loogiselta noi asiat vaikuttaa kun asiaa ajattelee. Noi laidasta laitaan linjat, jarru ennen mutkaa jne on vaan jäänyt päähän ainoana oikeana totuutena. tota katsoessa tuli vaan täydellinen ahaa elämys. Niin ennen TL1000S suitsalla ja nykysellä kusiaisella oli sama juttu et tehokkaammalla mopolla mutkassa vastaantulijasta ohi pääsy on vaikeaa kun aina suoralla karkaavat. siksi aina jättänyt jarrun myöhään, taittanut terävästi ja nopeasti kaasulle ennen ohitettavaa... ei vain oo koskaan ees käyny mielessä että toi vois olla muutenkin se nopea tapa\n« Vastaus #14 : 17.06.12 - klo:08:59 »\nMäkin olen ton kattonut jo varmaan 10 kertaa läpi ja on kyllä mainio viteo!\nJoko vaihdetaan nikki slowrider---> fastrider?


Sopeutumisvalmennus ja apuvälineet - Mustasaari - Korsholm\nHoivapalvelut » Perhe- ja yksilöhuolto » Vammaispalvelut » Sopeutumisvalmennus ja apuvälineet\nSopeutumisvalmennusta voidaan myöntää vammaisen henkilön ja hänen läheistensä tarpeisiin. Sopeutumisvalmennus on neuvontaa, ohjausta ja valmennusta. Sopeutumisvalmennusta voidaan järjestää erilaisten kurssien muodossa tai yksilöllisenä sopeutumisvalmennuksena. Sopeutumisvalmennusta ovat esimerkiksi asumisvalmennus, liikkumistaidon ohjaus, pistekirjoitus tai erilaiset sosiaalista toimintakykyä edistävät kurssit.\nSopeutumisvalmennus on harkinnanvaraista, ja sitä myönnetään tarkoitukseen varatun määrärahan puitteissa.\nVammaisen henkilön tarvitsemia päivittäisten toimintojen välineitä, koneita ja laitteita, jotka ovat muita kuin lääkinnällisen kuntoutuksen apuvälineitä, voidaan korvata tai antaa käyttöön. Tällaisia voivat olla esimerkiksi auto, kodinkoneet ja vapaa-ajan välineet.\nKorvausta apuvälineiden hankkimisesta aiheutuviin kustannuksiin myönnetään vammaiselle henkilölle, joka tarvitsee apuvälineitä vammansa tai sairautensa johdosta liikkumisessa, viestinnässä, henkilökohtaisessa suoriutumisessa kotona tai vapaa-ajan toiminnoissa. Näiden laitteiden hankkimisesta aiheutuneista kustannuksista korvataan puolet.\nKunta korvaa vain kohtuulliset ja välttämättömät kustannukset. Palveluja myönnetään harkinnanvaraisesti tarkoitukseen varatun määrärahan puitteissa.\nKorvausta voi hakea puolen vuoden kuluessa kustannusten syntymisestä.\nKunta vastaa siitä, että väline tai laite voidaan ottaa käyttöön ja tästä käyttöönotosta aiheutuvista kustannuksista. Vammainen henkilö vastaa varsinaisista käyttökustannuksista.


Toriseva, Holmberg ja Kekki ovat salibandyn helmikuun pelaajat - F-liiga\nToriseva, Holmberg ja Kekki ovat salibandyn helmikuun pelaajat\n04.03.2020 klo 11:36\nSalibanndyn kuukauden pelaajat tulevat Classicista, PSS:sta ja NST:stä.\nSalibandyn kuukauden pelaajiksi helmikuussa on valittu miesten Salibandyliigassa Classicin Lassi Toriseva, naisten Salibandyliigassa PSS:n Ella Holmberg ja Divarissa NST:n Juuso Kekki.\nMaajoukkuemaalivahti Lassi Toriseva torjui Classicin jälleen miesten Salibandyliigan runkosarjan voittoon, ja Classic kirjautti uuden liigan ennätyksen päästettyään 26 ottelussa ainoastaan 97 maalia. Toriseva pelasi otteluista 19 ja kirjautti niissä torjuntaprosentin 79,23. Lassi Toriseva, 26, merkkautti ensimmäisen liigaottelunsa kaudella 2011-2012, ja nyt alla on neljä perättäistä Salibandyliigan mestaruutta Classicin ykköstorjujana.\nHyökkääjä Ella Holmberg on naisten Salibandyliiga NLA:n sijoitussarja A:n voitosta taistelevan PSS:n pisteykkönen tehtyään runkosarjassa 21 ottelussa tehot 19+14=33. Sijoitussarjan kahdessa ottelussaan hän on ehtinyt tehdä jo kolme maalia ja syöttää yhden. Holmberg, 23, on edustanut PSS:aa naisten Salibandyliigassa vuodesta 2011 alkaen, ja palkintokaapissa on viime kevään liigahopean lisäksi kevään 2017 pronssimitali.\nVaikka NST jäi kirvelevällä yhden pisteen marginaalilla Divarin pudotuspelien ulkopuolelle, voitti joukkueen hyökkääjä Juuso Kekki koko sarjan pistepörssin 25 ottelun komeilla tehoillaan 45+26=71. Plusmiinustilastossa hän ylsi lukemaan +31, ja sarjan maalipörssin hän vei nimiinsä peräti 12 maalin erolla seuraavaan. Viime kesänä 20 vuotta täyttänyt Kekki nousi NST:n Divari-joukkueen kokoonpanoon kaudella 2016-2017, ja maaliverkot ovat pölisseet taajaan jokaisella kaudella.\nMiesten ja naisten Salibandyliigojen kuukauden pelaajista vastaavat maajoukkuevalmentajat. Divarin kuukauden pelaaja valitaan sarjan valmentajien äänestyksellä.\nKuvat: Esa Jokinen ja Ville Vuorinen